title: Vec T-349/19: Rozsudok Všeobecného súdu z 15. októbra 2020 – Decathlon/EUIPO – Athlon Custom Sportswear (athlon custom sportswear) („Ochranná známka Európskej únie – Námietkové konanie – Prihláška obrazovej ochrannej známky Európskej únie athlon custom sportswear – Staršia slovná ochranná známka Európskej únie DECATHLON – Relatívny dôvod zamietnutia – Neexistencia pravdepodobnosti zámeny – Článok 8 ods. 1 písm. b) nariadenia (EÚ) 2017/1001“)

text:
               14.12.2020

               SK

               Úradný vestník Európskej únie

               C 433/45

      Rozsudok Všeobecného súdu z 15. októbra 2020 – Decathlon/EUIPO – Athlon Custom Sportswear (athlon custom sportswear)
      (Vec T-349/19) (1)

      („Ochranná známka Európskej únie - Námietkové konanie - Prihláška obrazovej ochrannej známky Európskej únie athlon custom sportswear - Staršia slovná ochranná známka Európskej únie DECATHLON - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (EÚ) 2017/1001“)
      (2020/C 433/56)
      Jazyk konania: angličtina

         Účastníci konania

         Žalobkyňa: Decathlon (Villeneuve-d’Ascq, Francúzsko) (v zastúpení: A. Cléry a C. Devernay, advokáti)

         Žalovaný: Úrad Európskej únie pre duševné vlastníctvo (v zastúpení: L. Rampini, splnomocnený zástupca)

         Ďalší účastník konania pred odvolacím senátom EUIPO: Athlon Custom Sportswear PC (Kallithéa, Grécko)

         Predmet veci

      Žaloba podaná proti rozhodnutiu druhého odvolacieho senátu EUIPO z 27. marca 2019 (vec R 1724/2018-2) týkajúcemu sa námietkového konania medzi spoločnosťami Decathlon a Athlon Custom Sportswear

         Výrok rozsudku

                  1.

                  Žaloba sa zamieta.

                  2.

                  Decathlon je povinná nahradiť trovy konania.

         (1)  Ú. v. EÚ C 255, 29.7.2019.


title: Vec C-461/18 P: Rozsudok Súdneho dvora (druhá komora) z 3. decembra 2020 – Changmao Biochemical Engineering Co. Ltd/Distillerie Bonollo SpA a i. (Odvolanie – Dumping – Dovoz kyseliny vínnej s pôvodom v Číne – Odvolanie podané vedľajším účastníkom v prvostupňovom konaní – Článok 56 druhý odsek druhá veta Štatútu Súdneho dvora Európskej únie – Čiastočné predbežné preskúmanie – Strata štatútu podniku pôsobiaceho v podmienkach trhového hospodárstva počas konania o preskúmaní – Zmena konečného antidumpingového cla – Určenie normálnej hodnoty – Článok 11 ods. 9 nariadenia (ES) č. 1225/2009 – Vzájomné odvolanie – Žaloba o neplatnosť podaná konkurenčnými výrobcami usadenými na území Európskej únie – Prípustnosť – Priama dotknutosť – Rozdelenie právomocí na vykonanie rozsudku)

text:
               1.2.2021

               SK

               Úradný vestník Európskej únie

               C 35/2

      Rozsudok Súdneho dvora (druhá komora) z 3. decembra 2020 – Changmao Biochemical Engineering Co. Ltd/Distillerie Bonollo SpA a i.
      (Vec C-461/18 P) (1)

      (Odvolanie - Dumping - Dovoz kyseliny vínnej s pôvodom v Číne - Odvolanie podané vedľajším účastníkom v prvostupňovom konaní - Článok 56 druhý odsek druhá veta Štatútu Súdneho dvora Európskej únie - Čiastočné predbežné preskúmanie - Strata štatútu podniku pôsobiaceho v podmienkach trhového hospodárstva počas konania o preskúmaní - Zmena konečného antidumpingového cla - Určenie normálnej hodnoty - Článok 11 ods. 9 nariadenia (ES) č. 1225/2009 - Vzájomné odvolanie - Žaloba o neplatnosť podaná konkurenčnými výrobcami usadenými na území Európskej únie - Prípustnosť - Priama dotknutosť - Rozdelenie právomocí na vykonanie rozsudku)
      (2021/C 35/02)
      Jazyk konania: angličtina

         Účastníci konania

         Odvolateľka: Changmao Biochemical Engineering Co. Ltd (v zastúpení: K. Adamantopoulos, dikigoros, a P. Billiet, advocaat)

         Ďalší účastníci konania: Distillerie Bonollo SpA, Industria Chimica Valenzana (ICV) SpA, Distillerie Mazzari SpA, Caviro Distillerie Srl (v zastúpení: R. MacLean, solicitor, a A. Bochon, avocat), Comercial Química Sarasa SL, Rada Európskej únie (v zastúpení: H. Marcos Fraile a B. Driessen, splnomocnení zástupcovia, za právnej pomoci N. Tuominen, avocată), Európska komisia (v zastúpení: M. França, J.-F. Brakeland a A. Demeneix, splnomocnení zástupcovia)

         Výrok rozsudku

                  1.

                  Hlavné odvolanie sa zamieta.

                  2.

                  Bod 2 výroku rozsudku Všeobecného súdu Európskej únie z 3. mája 2018, Distillerie Bonollo a i./Rada (T-431/12, EU:T:2018:251), sa zrušuje v rozsahu, v akom ním Všeobecný súd Európskej únie uložil Rade Európskej únie povinnosť prijať opatrenia na vykonanie tohto rozsudku.

                  3.

                  V zostávajúcej časti sa vzájomné odvolanie zamieta.

                  4.

                  Changmao Biochemical Engineering Co. Ltd znáša svoje vlastné trovy konania a je povinná nahradiť trovy konania, ktoré vynaložili Distillerie Bonollo SpA, Industria Chimica Valenzana (ICV) SpA, Distillerie Mazzari SpA a Caviro Distillerie Srl, ako aj Rada Európskej únie a Európska komisia v rámci hlavného odvolania.

                  5.

                  Európska komisia znáša svoje vlastné trovy konania a je povinná nahradiť štyri pätiny trov konania, ktoré vynaložili Distillerie Bonollo SpA, Industria Chimica Valenzana (ICV) SpA, Distillerie Mazzari SpA a Caviro Distillerie Srl v rámci vzájomného odvolania.

                  6.

                  Changmao Biochemical Engineering Co. Ltd a Rada Európskej únie znášajú svoje vlastné trovy konania týkajúce sa vzájomného odvolania.

         (1)  Ú. v. EÚ C 341, 24.9.2018.


title: Vec C-774/19: Rozsudok Súdneho dvora (šiesta komora) z 10. decembra 2020 (návrh na začatie prejudiciálneho konania, ktorý podal Vrhovno sodišče Republike Slovenije – Slovinsko) – A. B., B. B./Personal Exchange International Limited (Návrh na začatie prejudiciálneho konania – Justičná spolupráca v občianskych veciach – Nariadenie (ES) č. 44/2001 – Článok 15 ods. 1 – Právomoc vo veciach spotrebiteľských zmlúv – Pojem „spotrebiteľ“ – Zmluva o pokerových hrách uzavretá online medzi fyzickou osobou a prevádzkovateľom hazardných hier – Fyzická osoba, ktorá si zarába na živobytie hraním online pokerových hier – Vedomosti, ktoré má táto osoba – Pravidelnosť činnosti)

text:
               15.2.2021

               SK

               Úradný vestník Európskej únie

               C 53/14

      Rozsudok Súdneho dvora (šiesta komora) z 10. decembra 2020 (návrh na začatie prejudiciálneho konania, ktorý podal Vrhovno sodišče Republike Slovenije – Slovinsko) – A. B., B. B./Personal Exchange International Limited
      (Vec C-774/19) (1)

      (Návrh na začatie prejudiciálneho konania - Justičná spolupráca v občianskych veciach - Nariadenie (ES) č. 44/2001 - Článok 15 ods. 1 - Právomoc vo veciach spotrebiteľských zmlúv - Pojem „spotrebiteľ“ - Zmluva o pokerových hrách uzavretá online medzi fyzickou osobou a prevádzkovateľom hazardných hier - Fyzická osoba, ktorá si zarába na živobytie hraním online pokerových hier - Vedomosti, ktoré má táto osoba - Pravidelnosť činnosti)
      (2021/C 53/17)
      Jazyk konania: slovinčina

         Vnútroštátny súd, ktorý podal návrh na začatie prejudiciálneho konania

      Vrhovno sodišče Republike Slovenije

         Účastníci konania pred vnútroštátnym súdom

         Žalobcovia: A. B., B. B.

         Žalovaná: Personal Exchange International Limited

         Výrok rozsudku

      Článok 15 ods. 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že fyzická osoba s bydliskom v členskom štáte, ktorá jednak uzavrela so spoločnosťou usadenou v inom členskom štáte zmluvu týkajúcu sa pokerových hier na internete, obsahujúcu všeobecné zmluvné podmienky stanovené touto spoločnosťou, a jednak nemá predmetnú činnosť formálne registrovanú ani ju neponúka tretím osobám ako platenú službu, nestráca svoje postavenie „spotrebiteľa“ v zmysle tohto ustanovenia, napriek tomu, že táto osoba hrá túto hru veľa hodín denne, má rozsiahle vedomosti a dosahuje z tejto hry značné zisky.

         (1)  Ú. v. EÚ C 19, 20.1.2020.


title: Vec C-409/20: Návrh na začatie prejudiciálneho konania, ktorý podal Juzgado Contencioso Administrativo n.° 1 de Pontevedra (Španielsko) 2. septembra 2020 – UN/Subdelegación del Gobierno en Pontevedra

text:
               15.2.2021

               SK

               Úradný vestník Európskej únie

               C 53/16

      Návrh na začatie prejudiciálneho konania, ktorý podal Juzgado Contencioso Administrativo n.o 1 de Pontevedra (Španielsko) 2. septembra 2020 – UN/Subdelegación del Gobierno en Pontevedra
      (Vec C-409/20)
      (2021/C 53/20)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Juzgado Contencioso Administrativo n.o 1 de Pontevedra

         Účastníci konania pred vnútroštátnym súdom

         Odvolateľ: UN

         Odporca: Subdelegación del Gobierno en Pontevedra

         Prejudiciálna otázka

      Má sa smernica Európskeho parlamentu a Rady 2008/115/ES (1) zo 16. decembra 2008 o „spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území“ (článok 4 ods. 3, článok 6 ods. 1, článok 6 ods. 5 a článok 7 ods. 1) vykladať v tom zmysle, že bráni vnútroštátnej právnej úprave [článok 53 ods. 1 písm. a), článok 55 ods. 1 písm. b), článok 57 a článok 28 ods. 3 písm. c) Ley Orgánica 4/2000 sobre derechos y libertades de los extranjeros en España y su integración social (organický zákon 4/2000 o právach a slobodách cudzincov v Španielsku a ich spoločenskej integrácii) z 11. januára 2000], ktorá sankcionuje neoprávnený pobyt cudzích štátnych príslušníkov bez priťažujúcich okolností najprv pokutou spolu s výzvou na dobrovoľný návrat do krajiny pôvodu, a následne, ak cudzí štátny príslušník nelegalizuje svoj pobyt, ani sa dobrovoľne nevráti do svojej krajiny, sankciou vyhostenia?

         (1)  Ú. v. EÚ L 348, 2008, s. 98.


title: Vec C-572/20: Návrh na začatie prejudiciálneho konania, ktorý podal Finanzgericht Köln (Nemecko) 3. novembra 2020 – ACC Silicones Ltd./Bundeszentralamt für Steuern

text:
               15.2.2021

               SK

               Úradný vestník Európskej únie

               C 53/17

      Návrh na začatie prejudiciálneho konania, ktorý podal Finanzgericht Köln (Nemecko) 3. novembra 2020 – ACC Silicones Ltd./Bundeszentralamt für Steuern
      (Vec C-572/20)
      (2021/C 53/22)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Köln

         Účastníci konania pred vnútroštátnym súdom

         Žalobkyňa: ACC Silicones Ltd.

         Žalovaný: Bundeszentralamt für Steuern

         Prejudiciálne otázky

                  1.

                  Bráni článok 63 ZFEÚ (predtým článok 56 Zmluvy o ES) vnútroštátnemu daňovému predpisu, o aký ide v konaní vo veci samej, ktorý od spoločnosti so sídlom v zahraničí, ktorej sa vyplácajú dividendy z akcií a ktorá nedosahuje prahovú hodnotu účasti podľa článku 3 ods. 1 písm. a) smernice 90/435 (1) (v znení smernice 2003/123 (2)), na účely vrátenia dane z kapitálových výnosov vyžaduje dôkaz vo forme osvedčenia vydaného zahraničnou daňovou správou, že daň z kapitálových výnosov nemožno započítať ani v jej prípade, ani v prípade akcionárov, ktorí na nej majú priamy či nepriamy podiel, alebo ju nemožno odpočítať ako prevádzkové náklady či náklady na reklamu, ako aj osvedčenie do akej miery skutočne nedošlo k započítaniu, odpočtu alebo odkladu, ak sa od spoločnosti so sídlom v tuzemsku pri rovnakom podiele na spoločnosti na účely vrátenia dane z kapitálových výnosov nevyžaduje takýto dôkaz?

                  2.

                  V prípade zápornej odpovede na prvú otázku:
                  Bráni zásada proporcionality a princíp effet utile požiadavke predložiť osvedčenie uvedené v prvej otázke, ak je fakticky nemožné, aby príjemca dividend z akcií nerezident toto osvedčenie predložil?

         (1)  Smernica Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, 1990, s. 6; Mim. vyd. 09/001, s. 147).

         (2)  Smernica Rady 2003/123/ES z 22. decembra 2003, ktorou sa mení a dopĺňa smernica 90/435/EHS o spoločnom systéme zdanenia uplatniteľnom v prípade materských a dcérskych spoločností rôznych členských štátov (Ú. v. EÚ L 7, 2004, s. 41; Mim. vyd. 09/002, s. 3).


title: Vec C-617/20: Návrh na začatie prejudiciálneho konania, ktorý podal Hanseatisches Oberlandesgericht in Bremen (Nemecko) 20. novembra 2020 – T.N., N.N./E.G.

text:
               15.2.2021

               SK

               Úradný vestník Európskej únie

               C 53/24

      Návrh na začatie prejudiciálneho konania, ktorý podal Hanseatisches Oberlandesgericht in Bremen (Nemecko) 20. novembra 2020 – T.N., N.N./E.G.
      (Vec C-617/20)
      (2021/C 53/31)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Hanseatisches Oberlandesgericht in Bremen

         Účastníci konania pred vnútroštátnym súdom

         Navrhovateľka: T.N., N.N.

         Odvolatelia: E.G.

         Prejudiciálne otázky

      Súdnemu dvoru Európskej únie sa predkladá návrh na začatie prejudiciálneho konania o otázkach týkajúcich sa výkladu článkov 13 a 28 nariadenia Európskeho parlamentu a Rady (EÚ) č. 650/2012 zo 4. júla 2012 o právomoci, rozhodnom práve, uznávaní a výkone rozhodnutí a prijatí a výkone verejných listín v dedičských veciach a o zavedení európskeho osvedčenia o dedičstve (1):

                  1.

                  Nahrádza vyhlásenie dediča o odmietnutí dedičstva, ktoré dedič urobí pred súdom členského štátu príslušným v mieste jeho obvyklého pobytu v súlade s formálnymi náležitosťami platnými v tomto štáte, vyhlásenie o odmietnutí dedičstva, ktoré sa má urobiť pred súdom iného členského štátu, ktorý je príslušný pre konanie vo veci právneho nástupníctva po smrti osoby, takým spôsobom, že sa považuje za účinne vykonané v čase urobenia takéhoto vyhlásenia (substitúcia)?

                  2.

                  V prípade zápornej odpovede na prvú otázku:
                  Je okrem formálne účinného vyhlásenia pred príslušným súdom v mieste obvyklého pobytu osoby odmietajúcej dedičstvo pre nadobudnutie účinnosti vyhlásenia tejto osoby o odmietnutí dedičstva potrebné, aby súd, ktorý má právomoc konať v otázkach právneho nástupníctva v rámci pozostalosti, informovala o vykonaní takéhoto vyhlásenia?

                  3.

                  V prípade zápornej odpovede na prvú otázku a kladnej odpovede na druhú otázku:

                              a)

                              Je pre účinnosť vyhlásenia o odmietnutí dedičstva, a najmä pre dodržanie lehôt, ktorým podlieha uskutočnenie vyhlásenia v mieste jeho odovzdania, potrebné, aby sa pred súdom, ktorý má právomoc konať v otázkach právneho nástupníctva v rámci pozostalosti, konalo v jazyku používanom v mieste jeho súdnej príslušnosti?

                              b)

                              Je pre účinnosť vyhlásenia o odmietnutí dedičstva a najmä pre dodržanie lehôt, ktorým podlieha uskutočnenie vyhlásenia v mieste jeho odovzdania, potrebné, aby sa súdu, ktorý má právomoc konať v otázkach právneho nástupníctva v rámci pozostalosti, predložili verejné listiny vydané súdom, ktorý je príslušný v mieste obvyklého pobytu osoby odmietajúcej dedičstvo, v súvislosti s odmietnutím dedičstva v originálnom vyhotovení spoločne s prekladom?

         (1)  Ú. v. EÚ L 201, 2012, s. 107.


title: Vec C-692/20: Žaloba podaná 21. decembra 2020 – Európska komisia/Spojené kráľovstvo Veľkej Británie a Severného Írska

text:
               15.2.2021

               SK

               Úradný vestník Európskej únie

               C 53/28

      Žaloba podaná 21. decembra 2020 – Európska komisia/Spojené kráľovstvo Veľkej Británie a Severného Írska
      (Vec C-692/20)
      (2021/C 53/38)
      Jazyk konania: angličtina

         Účastníci konania

         Žalobkyňa: Európska komisia (v zastúpení: A. Armenia, P.-J. Loewenthal, splnomocnení zástupcovia)

         Žalované: Spojené kráľovstvo Veľkej Británie a Severného Írska

         Návrhy žalobkyne

                  —

                  určiť, že Spojené kráľovstvo si tým, že neprijalo opatrenia potrebné na dosiahnutie súladu s rozsudkom Súdneho dvora vo veci C-503/17, Komisia/Spojené kráľovstvo, EU:C:2018:831, nesplnilo povinnosti, ktoré mu vyplývajú z článku 260 ods. 1 Zmluvy o fungovaní Európskej únie v spojení s článkami 127 a 131 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (1),

                  —

                  uložiť Spojenému kráľovstvu podľa článku 260 ods. 2 Zmluvy o fungovaní Európskej únie v spojení s článkami 127 a 131 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, povinnosť zaplatiť Komisii:

                  —

                  penále vo výške 268 878,50 eura za každý deň odo dňa vyhlásenia rozsudku v tomto konaní do dňa, keď si Spojené kráľovstvo splní povinnosti podľa rozsudku vo veci C-503/17,

                  —

                  paušálnu pokutu vo výške 35 873,20 eura vynásobenej počtom dní odo dňa vyhlásenia rozsudku vo veci C-503/17 do dňa, keď si Spojené kráľovstvo splní povinnosti buď podľa uvedeného rozsudku, alebo podľa rozsudku v tomto konaní, podľa toho, čo nastane skôr, avšak najmenej v celkovej výške 8 901 000 eur; a

                  —

                  uložiť Spojenému kráľovstvu Veľkej Británie a Severného Írska povinnosť nahradiť trovy konania.

         Žalobné dôvody a hlavné tvrdenia

      Rozsudkom vo veci C-503/17, Komisia/Spojené kráľovstvo, EU:C:2018:831, Súdny dvor rozhodol, že Spojené kráľovstvo tým, že nezrušilo oprávnenie súkromných rekreačných plavidiel používať na pohon označené palivo, si nesplnilo povinnosti, ktoré mu vyplývajú zo smernice Rady 95/60/ES z 27. novembra 1995 o daňovom označovaní plynových olejov a petroleja (2). Keďže Spojené kráľovstvo neprijalo opatrenia potrebné na dosiahnutie súladu s týmto rozsudkom, Komisia sa rozhodla postúpiť vec Súdnemu dvoru.
      Komisia vo svojej žalobe navrhuje v súlade s článkom 260 ZFEÚ v spojení s článkami 127 a 131 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, aby Súdny dvor uložil Spojenému kráľovstvu penále vo výške 268 878,50 eura za každý deň odo dňa vyhlásenia rozsudku v tomto konaní do dňa, keď si Spojené kráľovstvo splní povinnosti podľa rozsudku C-503/17, ako aj paušálnu pokutu vo výške 35 873,20 eura vynásobenej počtom dní odo dňa vyhlásenia rozsudku vo veci C-503/17 do dňa, keď si Spojené kráľovstvo splní povinnosti buď podľa uvedeného rozsudku, alebo podľa rozsudku v tomto konaní, podľa toho, čo nastane skôr, avšak najmenej v celkovej výške 8 901 000 eur.

         (1)  Ú. v. EÚ C 384 I, 2019, s. 1

         (2)  Ú. v. ES L 291, 1995, s. 46.


title: Vec T-187/19: Rozsudok Všeobecného súdu zo 16. decembra 2020 – VP/Cedefop („Verejná služba – Dočasní zamestnanci – Žiadosť o obnovenie zmluvy na dobu neurčitú – Rozhodnutie o neobnovení – Zjavne nesprávne posúdenie – Právo byť vypočutý – Článok 26 služobného poriadku – Zodpovednosť – Majetková ujma – Nemajetková ujma“)

text:
               15.2.2021

               SK

               Úradný vestník Európskej únie

               C 53/30

      Rozsudok Všeobecného súdu zo 16. decembra 2020 – VP/Cedefop
      (Vec T-187/19) (1)

      („Verejná služba - Dočasní zamestnanci - Žiadosť o obnovenie zmluvy na dobu neurčitú - Rozhodnutie o neobnovení - Zjavne nesprávne posúdenie - Právo byť vypočutý - Článok 26 služobného poriadku - Zodpovednosť - Majetková ujma - Nemajetková ujma“)
      (2021/C 53/39)
      Jazyk konania: angličtina

         Účastníci konania

         Žalobkyňa: VP (v zastúpení: L. Levi, advoátka)

         Žalované: Európske stredisko pre rozvoj odborného vzdelávania (v zastúpení: M. Brugia, splnomocnený zástupca, za právnej pomoci T. Bontinck a A. Guillerme, advokáti)

         Predmet veci

      Návrh podaný na základe článku 270 ZFEÚ jednak na zrušenie rozhodnutia Cedefop z 12. mája 2017 o neobnovení zmluvy dočasného zamestnanca žalobkyne na dobu neurčitú, a ak to je potrebné, rozhodnutia z 1. decembra 2017, ktorým sa zamieta jej sťažnosť z 9. augusta 2017 podaná proti rozhodnutiu z 12. mája 2017, a jednak na náhradu majetkovej a nemajetkovej ujmy žalobkyne, ktorá jej bola údajne spôsobená v dôsledku týchto rozhodnutí

         Výrok rozsudku

                  1.

                  Rozhodnutie Európskeho strediska pre rozvoj odborného vzdelávania (Cedefop) z 12. mája 2017 o neobnovení zmluvy dočasného zamestnanca VP sa zrušuje.

                  2.

                  Rozhodnutie z 1. decembra 2017, ktorým sa zamieta sťažnosť VP, sa zrušuje.

                  3.

                  Cedefop je povinné nahradiť sumu vo výške 30 000 eur ako náhradu majetkovej ujmy spôsobenej VP.

                  4.

                  Cedefop je povinné nahradiť sumu vo výške 10 000 eur ako náhradu nemajetkovej ujmy spôsobenej VP.

                  5.

                  V zostávajúcej časti sa žaloba zamieta.

                  6.

                  Cedefop je povinné nahradiť trovy konania.

         (1)  Ú. v. EÚ C 166, 14.5.2018.


title: Spojené veci C-818/18 P a C-6/19 P: Rozsudok Súdneho dvora (štvrtá komora) z 3. júna 2021 – The Yokohama Rubber Co. Ltd/Pirelli Tyre SpA (C-818/18 P), Úrad Európskej únie pre duševné vlastníctvo (EUIPO)/Pirelli Tyre SpA (C-6/19 P) (Odvolanie – Ochranná známka Európskej únie – Absolútne dôvody zamietnutia alebo neplatnosť zápisu – Označenie, ktoré je tvorené výlučne tvarom tovaru, ktorý je nevyhnutný na dosiahnutie technického výsledku – Nariadenie (ES) č. 40/94 – Článok 7 ods. 1 písm. e) bod ii) – Označenie, ktoré je tvorené tvarom nepredstavujúcim významnú časť tovaru)

text:
               19.7.2021

               SK

               Úradný vestník Európskej únie

               C 289/3

      Rozsudok Súdneho dvora (štvrtá komora) z 3. júna 2021 – The Yokohama Rubber Co. Ltd/Pirelli Tyre SpA (C-818/18 P), Úrad Európskej únie pre duševné vlastníctvo (EUIPO)/Pirelli Tyre SpA (C-6/19 P)
      (Spojené veci C-818/18 P a C-6/19 P) (1)

      (Odvolanie - Ochranná známka Európskej únie - Absolútne dôvody zamietnutia alebo neplatnosť zápisu - Označenie, ktoré je tvorené výlučne tvarom tovaru, ktorý je nevyhnutný na dosiahnutie technického výsledku - Nariadenie (ES) č. 40/94 - Článok 7 ods. 1 písm. e) bod ii) - Označenie, ktoré je tvorené tvarom nepredstavujúcim významnú časť tovaru)
      (2021/C 289/04)
      Jazyk konania: angličtina

         Účastníci konania

         (Vec C-818/18 P)

         Odvolateľka: The Yokohama Rubber Co. Ltd (v zastúpení: D. Martucci a F. Boscariol de Roberto, avvocatti)

         Ďalší účastník konania: Pirelli Tyre SpA (v zastúpení: T. M. Müller a F. Togo, Rechtsanwälte), Úrad Európskej únie pre duševné vlastníctvo (EUIPO) (v zastúpení: J. Ivanauskas, splnomocnený zástupca)

         Vedľajší účastník, ktorý v konaní podporuje odporkyňu: European Association of Trade Mark Owners (Marques) (v zastúpení: M. Viefhues, Rechtsanwalt)

         (Vec C-6/19 P)

         Odvolateľ: Úrad Európskej únie pre duševné vlastníctvo (EUIPO) (v zastúpení: J. Ivanauskas, splnomocnený zástupca)

         Ďalší účastníci konania Pirelli Tyre SpA (v zastúpení: T. M. Müller a F. Togo, Rechtsanwälte), The Yokohama Rubber Co. Ltd (v zastúpení: D. Martucci a F. Boscariol de Roberto, avvocati)

         Vedľajší účastník, ktorý v konaní podporuje odporkyňu: European Association of Trade Mark Owners (Marques) (v zastúpení: M. Viefhues, Rechtsanwalt)

         Výrok rozsudku

                  1.

                  Odvolania vo veciach C-818/18 P a C-6/19 P sa zamietajú.

                  2.

                  The Yokohama Rubber Co. Ltd a Úrad Európskej únie pre duševné vlastníctvo (EUIPO) znášajú svoje vlastné trovy odvolacieho konania vo veciach C-818/18 P a C-6/19 a s povinní v rovnakej výške nahradiť trovy konania, ktoré vznikli v súvislosti s týmito konaniami Pirelli Tyre SpA.

                  3.

                  European Association of Trade Mark Owners (Marques) znáša svoje vlastné trovy konania.

         (1)  Ú. v. EÚ C 148, 29.4.2019.


title: Vec C-546/19: Rozsudok Súdneho dvora (štvrtá komora) z 3. júna 2021 (návrh na začatie prejudiciálneho konania, ktorý podal Bundesverwaltungsgericht – Nemecko) – BZ/Westerwaldkreis (Návrh na začatie prejudiciálneho konania – Priestor slobody, bezpečnosti a spravodlivosti – Prisťahovalecká politika – Návrat neoprávnene sa zdržiavajúcich štátnych príslušníkov tretích krajín – Smernica 2008/115/ES – Článok 2 ods. 1 – Pôsobnosť – Štátny príslušník tretej krajiny – Odsúdenie v trestnom konaní v členskom štáte – Článok 3 bod 6 – Zákaz vstupu – Dôvody verejného poriadku a verejnej bezpečnosti – Zrušenie rozhodnutia o návrate – Zákonnosť zákazu vstupu)

text:
               19.7.2021

               SK

               Úradný vestník Európskej únie

               C 289/5

      Rozsudok Súdneho dvora (štvrtá komora) z 3. júna 2021 (návrh na začatie prejudiciálneho konania, ktorý podal Bundesverwaltungsgericht – Nemecko) – BZ/Westerwaldkreis
      (Vec C-546/19) (1)

      (Návrh na začatie prejudiciálneho konania - Priestor slobody, bezpečnosti a spravodlivosti - Prisťahovalecká politika - Návrat neoprávnene sa zdržiavajúcich štátnych príslušníkov tretích krajín - Smernica 2008/115/ES - Článok 2 ods. 1 - Pôsobnosť - Štátny príslušník tretej krajiny - Odsúdenie v trestnom konaní v členskom štáte - Článok 3 bod 6 - Zákaz vstupu - Dôvody verejného poriadku a verejnej bezpečnosti - Zrušenie rozhodnutia o návrate - Zákonnosť zákazu vstupu)
      (2021/C 289/06)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania pred vnútroštátnym súdom

         Žalobca: BZ

         Žalovaný: Westerwaldkreis

         Výrok rozsudku

                  1.

                  Článok 2 ods. 1 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, sa má vykladať v tom zmysle, že táto smernica sa uplatňuje na zákaz vstupu a pobytu uložený členským štátom, ktorý nevyužil možnosť stanovenú v článku 2 ods. 2 písm. b) uvedenej smernice, štátnemu príslušníkovi tretej krajiny, ktorý sa nachádza na jeho území a voči ktorému bolo vydané rozhodnutie o vyhostení z dôvodov verejnej bezpečnosti a verejného poriadku na základe predchádzajúceho odsúdenia v trestnom konaní.

                  2.

                  Smernica 2008/115 sa má vykladať v tom zmysle, že bráni zachovaniu platnosti zákazu vstupu a pobytu uloženého členským štátom voči štátnemu príslušníkovi tretej krajiny, ktorý sa nachádza na jeho území a voči ktorému bolo vydané právoplatné rozhodnutie o vyhostení z dôvodov verejnej bezpečnosti a verejného poriadku na základe predchádzajúceho odsúdenia v trestnom konaní, pokiaľ bolo rozhodnutie o návrate prijaté voči tomuto štátnemu príslušníkovi uvedeným členským štátom zrušené, hoci sa toto rozhodnutie o vyhostení stalo právoplatné.

         (1)  Ú. v. EÚ C 348, 14.10.2019.


title: Vec C-624/19: Rozsudok Súdneho dvora (druhá komora) z 3. júna 2021 (návrh na začatie prejudiciálneho konania, ktorý podal Watford Employment Tribunal – Spojené kráľovstvo) – K a i., L, M, N a i., O, P, Q, R, S, T/Tesco Stores Ltd (Návrh na začatie prejudiciálneho konania – Sociálna politika – Rovnosť odmeňovania pracovníkov mužského a ženského pohlavia – Článok 157 ZFEÚ – Priamy účinok – Pojem „práca rovnakej hodnoty“ – Žiadosti o priznanie rovnosti odmeňovania za prácu rovnakej hodnoty – Jediný zdroj – Pracovníci odlišného pohlavia, ktorí majú toho istého zamestnávateľa – Rozdielne prevádzkarne – Porovnanie)

text:
               19.7.2021

               SK

               Úradný vestník Európskej únie

               C 289/6

      Rozsudok Súdneho dvora (druhá komora) z 3. júna 2021 (návrh na začatie prejudiciálneho konania, ktorý podal Watford Employment Tribunal – Spojené kráľovstvo) – K a i., L, M, N a i., O, P, Q, R, S, T/Tesco Stores Ltd
      (Vec C-624/19) (1)

      (Návrh na začatie prejudiciálneho konania - Sociálna politika - Rovnosť odmeňovania pracovníkov mužského a ženského pohlavia - Článok 157 ZFEÚ - Priamy účinok - Pojem „práca rovnakej hodnoty“ - Žiadosti o priznanie rovnosti odmeňovania za prácu rovnakej hodnoty - Jediný zdroj - Pracovníci odlišného pohlavia, ktorí majú toho istého zamestnávateľa - Rozdielne prevádzkarne - Porovnanie)
      (2021/C 289/08)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Watford Employment Tribunal

         Účastníci konania pred vnútroštátnym súdom

         Žalobcovia: K a i., L, M, N a i., O, P, Q, R, S, T

         Žalovaná: Tesco Stores Ltd

         Výrok rozsudku

      Článok 157 ZFEÚ sa má vykladať v tom zmysle, že má priamy účinok v sporoch medzi jednotlivcami, v ktorých sa namieta nedodržanie zásady rovnosti odmeňovania pracovníkov mužského a ženského pohlavia za „prácu rovnakej hodnoty“, ako je uvedená v tomto článku.

         (1)  Ú. v. EÚ C 357, 21.10.2019.


title: Vec C-784/19: Rozsudok Súdneho dvora (veľká komora) z 3. júna 2021 (návrh na začatie prejudiciálneho konania, ktorý podal Administrativen săd – Varna – Bulharsko) – „TEAM POWER EUROPE“ EOOD/Direktor na Teritorialna direkcija na Nacionalna agencija za prichodite – Varna (Návrh na začatie prejudiciálneho konania – Migrujúci pracovníci – Sociálne zabezpečenie – Uplatniteľné právne predpisy – Nariadenie (ES) č. 883/2004 – Článok 12 ods. 1 – Vysielanie – Dočasní agentúrni pracovníci – Nariadenie (ES) č. 987/2009 – Článok 14 ods. 2 – Potvrdenie A 1 – Určenie členského štátu, v ktorom zamestnávateľ zvyčajne vykonáva svoju činnosť – Pojem „podstatné činnosti, ktoré sú iné ako činnosti výlučne vnútorného riadenia“ – Neprideľovanie dočasných agentúrnych pracovníkov na území členského štátu, v ktorom je zamestnávateľ usadený)

text:
               19.7.2021

               SK

               Úradný vestník Európskej únie

               C 289/8

      Rozsudok Súdneho dvora (veľká komora) z 3. júna 2021 (návrh na začatie prejudiciálneho konania, ktorý podal Administrativen săd – Varna – Bulharsko) – „TEAM POWER EUROPE“ EOOD/Direktor na Teritorialna direkcija na Nacionalna agencija za prichodite – Varna
      (Vec C-784/19) (1)

      (Návrh na začatie prejudiciálneho konania - Migrujúci pracovníci - Sociálne zabezpečenie - Uplatniteľné právne predpisy - Nariadenie (ES) č. 883/2004 - Článok 12 ods. 1 - Vysielanie - Dočasní agentúrni pracovníci - Nariadenie (ES) č. 987/2009 - Článok 14 ods. 2 - Potvrdenie A 1 - Určenie členského štátu, v ktorom zamestnávateľ zvyčajne vykonáva svoju činnosť - Pojem „podstatné činnosti, ktoré sú iné ako činnosti výlučne vnútorného riadenia“ - Neprideľovanie dočasných agentúrnych pracovníkov na území členského štátu, v ktorom je zamestnávateľ usadený)
      (2021/C 289/11)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Administrativen săd Varna

         Účastníci konania pred vnútroštátnym súdom

         Žalobkyňa:„TEAM POWER EUROPE“ EOOD

         Žalovaný: Direktor na Teritorialna direkcija na Nacionalna agencija za prichodite – Varna

         Výrok rozsudku

      Článok 14 ods. 2 nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia, sa má vykladať v tom zmysle, že na to, aby bolo možné agentúru dočasného zamestnávania usadenú v členskom štáte považovať za agentúru, ktorá „zvyčajne vykonáva svoju činnosť“ v zmysle článku 12 ods. 1 nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia, zmeneného nariadením Európskeho parlamentu a Rady (EÚ) č. 465/2012 z 22. mája 2012, v tomto členskom štáte, musí významnú časť svojich činností spočívajúcich v prideľovaní dočasných agentúrnych pracovníkov vykonávať v prospech užívateľských podnikov, ktoré sú usadené a vykonávajú svoje činnosti na území uvedeného členského štátu.

         (1)  Ú. v. EÚ C 27, 27.1.2020.


title: Vec C-76/20: Rozsudok Súdneho dvora (ôsma komora) z 3. júna 2021 (návrh na začatie prejudiciálneho konania, ktorý podal Administrativen săd – Varna – Bulharsko) – „BalevBio“ EOOD/Teritorialna direkcija Severna morska, Agencija „Mitnici“ (Návrh na začatie prejudiciálneho konania – Spoločný colný sadzobník – Colné zaradenie – Kombinovaná nomenklatúra – Tovar zložený z rôznych materiálov – Rastlinné vlákna – Melamínová živica – Položky 3924 a 4419 – Tovar opísaný ako „bambusové poháre“)

text:
               19.7.2021

               SK

               Úradný vestník Európskej únie

               C 289/13

      Rozsudok Súdneho dvora (ôsma komora) z 3. júna 2021 (návrh na začatie prejudiciálneho konania, ktorý podal Administrativen săd – Varna – Bulharsko) – „BalevBio“ EOOD/Teritorialna direkcija Severna morska, Agencija „Mitnici“
      (Vec C-76/20) (1)

      (Návrh na začatie prejudiciálneho konania - Spoločný colný sadzobník - Colné zaradenie - Kombinovaná nomenklatúra - Tovar zložený z rôznych materiálov - Rastlinné vlákna - Melamínová živica - Položky 3924 a 4419 - Tovar opísaný ako „bambusové poháre“)
      (2021/C 289/18)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      l’Administrativen sad – Varna

         Účastníci konania pred vnútroštátnym súdom

         Žalobkyňa:„BalevBio“ EOOD

         Žalovaný: Teritorialna direkcija Severna morska, Agencija „Mitnici“

         za účasti: Okrăžna prokuratura – Varna

         Výrok rozsudku

      Kombinovaná nomenklatúra uvedená v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného nariadením Komisie (EÚ) 2016/1821 zo 6. októbra 2016, sa má vykladať v tom zmysle, že tovar označený ako „bambusové poháre“, zložený z rastlinných vlákien vo výške 72,33 % a z melamínovej živice vo výške 25,2 %, sa má, s výhradou posúdenia všetkých dostupných skutkových okolností vnútroštátnym súdom, zatriediť do položky 3924 tejto nomenklatúry, konkrétne do podpoložky 3924 10 00.

         (1)  Ú. v. EÚ C 161, 11.5.2020.


title: Vec C-194/20: Rozsudok Súdneho dvora (šiesta komora) z 3. júna 2021 (návrh na začatie prejudiciálneho konania, ktorý podal Verwaltungsgericht Düsseldorf – Nemecko) – BY, CX, FU, DW, EV/Stadt Duisburg (Návrh na začatie prejudiciálneho konania – Dohoda o pridružení medzi EHS a Tureckom – Rozhodnutie č. 1/80 – Články 6 a 7 – Legálne zamestnanie – Článok 9 – Prístup detí tureckého pracovníka k vzdelaniu – Právo na pobyt – Odmietnutie)

text:
               19.7.2021

               SK

               Úradný vestník Európskej únie

               C 289/15

      Rozsudok Súdneho dvora (šiesta komora) z 3. júna 2021 (návrh na začatie prejudiciálneho konania, ktorý podal Verwaltungsgericht Düsseldorf – Nemecko) – BY, CX, FU, DW, EV/Stadt Duisburg
      (Vec C-194/20) (1)

      (Návrh na začatie prejudiciálneho konania - Dohoda o pridružení medzi EHS a Tureckom - Rozhodnutie č. 1/80 - Články 6 a 7 - Legálne zamestnanie - Článok 9 - Prístup detí tureckého pracovníka k vzdelaniu - Právo na pobyt - Odmietnutie)
      (2021/C 289/20)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Düsseldorf

         Účastníci konania pred vnútroštátnym súdom

         Žalobcovia: BY, CX, FU, DW, EV

         Žalovaný: Stadt Duisburg

         Výrok rozsudku

      Článok 9 prvá veta rozhodnutia Asociačnej rady č. 1/80 z 19. septembra 1980 o rozvoji pridruženia medzi Európskym hospodárskym spoločenstvom a Tureckom sa má vykladať v tom zmysle, že sa ho nemôžu dovolávať turecké deti, ktorých rodičia nespĺňajú podmienky stanovené v článkoch 6 a 7 tohto rozhodnutia.

         (1)  Ú. v. EÚ C 262, 10.8.2020.


title: Vec C-280/20: Rozsudok Súdneho dvora (ôsma komora) z 3. júna 2021 (návrh na začatie prejudiciálneho konania, ktorý podal Sofijski Rajonen săd – Bulharsko) – ZN/Generalno konsulstvo na Republika Bălgarija v grad Valensija, Kralstvo Ispanija (Návrh na začatie prejudiciálneho konania – Justičná spolupráca v občianskych veciach – Nariadenie (EÚ) č. 1215/2012 – Určenie medzinárodnej právomoci súdov členského štátu – Článok 5 ods. 1 – Pracovník, ktorý je štátnym príslušníkom členského štátu – Zmluva uzavretá s konzulárnym zastúpením tohto členského štátu v inom členskom štáte – Funkcie pracovníka – Neexistencia výsad verejnej moci)

text:
               19.7.2021

               SK

               Úradný vestník Európskej únie

               C 289/16

      Rozsudok Súdneho dvora (ôsma komora) z 3. júna 2021 (návrh na začatie prejudiciálneho konania, ktorý podal Sofijski Rajonen săd – Bulharsko) – ZN/Generalno konsulstvo na Republika Bălgarija v grad Valensija, Kralstvo Ispanija
      (Vec C-280/20) (1)

      (Návrh na začatie prejudiciálneho konania - Justičná spolupráca v občianskych veciach - Nariadenie (EÚ) č. 1215/2012 - Určenie medzinárodnej právomoci súdov členského štátu - Článok 5 ods. 1 - Pracovník, ktorý je štátnym príslušníkom členského štátu - Zmluva uzavretá s konzulárnym zastúpením tohto členského štátu v inom členskom štáte - Funkcie pracovníka - Neexistencia výsad verejnej moci)
      (2021/C 289/22)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Sofijski Rajonen săd

         Účastníci konania pred vnútroštátnym súdom

         Žalobca: ZN

         Žalovaný: Generalno konsulstvo na Republika Bălgarija v grad Valensija, Kralstvo Ispanija

         Výrok rozsudku

      Článok 5 ods. 1 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach, v spojení s odôvodnením 3 tohto nariadenia, sa má vykladať v tom zmysle, že sa uplatňuje na účely určenia medzinárodnej právomoci súdov členského štátu rozhodovať o spore medzi pracovníkom členského štátu, ktorý nevykonáva funkcie vyplývajúce z výkonu verejnej moci, a konzulárnym orgánom tohto členského štátu nachádzajúcim sa na území iného členského štátu.

         (1)  Ú. v. EÚ C 287, 31.8.2020.


title: Vec C-108/20: Uznesenie Súdneho dvora (desiata komora) zo 14. apríla 2021 (návrh na začatie prejudiciálneho konania, ktorý podal Finanzgericht Berlin-Brandenburg – Nemecko) – HR/Finanzamt Wilmersdorf (Návrh na začatie prejudiciálneho konania – Článok 99 Rokovacieho poriadku Súdneho dvora – Zdaňovanie – Daň z pridanej hodnoty (DPH) – Smernica 2006/112/ES – Články 167 a 168 – Právo na odpočítanie DPH zaplatenej na vstupe – Zamietnutie – Podvod – Reťazec dodaní – Zamietnutie práva na odpočítanie dane, ak zdaniteľná osoba vedela alebo mala vedieť, že svojou kúpou sa podieľa na transakcii, ktorá je súčasťou podvodu v oblasti DPH)

text:
               19.7.2021

               SK

               Úradný vestník Európskej únie

               C 289/17

      Uznesenie Súdneho dvora (desiata komora) zo 14. apríla 2021 (návrh na začatie prejudiciálneho konania, ktorý podal Finanzgericht Berlin-Brandenburg – Nemecko) – HR/Finanzamt Wilmersdorf
      (Vec C-108/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Zdaňovanie - Daň z pridanej hodnoty (DPH) - Smernica 2006/112/ES - Články 167 a 168 - Právo na odpočítanie DPH zaplatenej na vstupe - Zamietnutie - Podvod - Reťazec dodaní - Zamietnutie práva na odpočítanie dane, ak zdaniteľná osoba vedela alebo mala vedieť, že svojou kúpou sa podieľa na transakcii, ktorá je súčasťou podvodu v oblasti DPH)
      (2021/C 289/24)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Berlin-Brandenburg

         Účastníci konania

         Žalobca: HR

         Žalovaný: Finanzamt Wilmersdorf

         Výrok

      Smernica Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že nebráni vnútroštátnej praxi, podľa ktorej sa má zamietnuť odpočítanie dane z pridanej hodnoty (DPH) zaplatenej na vstupe, ak zdaniteľná osoba, ktorá nadobudla tovar, ktorý bol predmetom podvodu v oblasti DPH spáchaného v predchádzajúcom článku reťazca dodávok, o podvode vedela alebo mala vedieť, hoci sa na ňom aktívne nezúčastnila.

         (1)  Ú. v. EÚ C 201, 15.6.2020.


title: Vec C-471/20: Uznesenie Súdneho dvora (desiata komora) z 23. apríla 2021 (návrh na začatie prejudiciálneho konania, ktorý podal Cour du travail de Mons – Belgicko) – Centre d’Enseignement Secondaire Saint-Vincent de Soignies ASBL/FS (Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Sociálna politika – Ochrana bezpečnosti a zdravia pracovníkov – Organizácia pracovného času – Smernica 2003/88/ES – Maximálny týždenný pracovný čas – Referenčné obdobie – Článok 16 – Odchýlky – Články 17 a 18 – Vychovávateľ v internáte, ktorý zabezpečuje nočný dozor – Úprava náhradného odpočinku)

text:
               19.7.2021

               SK

               Úradný vestník Európskej únie

               C 289/18

      Uznesenie Súdneho dvora (desiata komora) z 23. apríla 2021 (návrh na začatie prejudiciálneho konania, ktorý podal Cour du travail de Mons – Belgicko) – Centre d’Enseignement Secondaire Saint-Vincent de Soignies ASBL/FS
      (Vec C-471/20) (1)

      (Návrh na začatie prejudiciálneho konania - Článok 53 ods. 2 a článok 99 Rokovacieho poriadku Súdneho dvora - Sociálna politika - Ochrana bezpečnosti a zdravia pracovníkov - Organizácia pracovného času - Smernica 2003/88/ES - Maximálny týždenný pracovný čas - Referenčné obdobie - Článok 16 - Odchýlky - Články 17 a 18 - Vychovávateľ v internáte, ktorý zabezpečuje nočný dozor - Úprava náhradného odpočinku)
      (2021/C 289/25)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour du travail de Mons

         Účastníci konania

         Žalobca: Centre d’Enseignement Secondaire Saint-Vincent de Soignies ASBL

         Žalovaný: FS

         Výrok

      Článok 17 ods. 3 písm. b) smernice 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času sa má vykladať v tom zmysle, že činnosť vychovávateľa v internáte, ktorý je zodpovedný za dozor nad žiakmi v internáte počas noci, patrí do pôsobnosti tohto ustanovenia.

         (1)  Ú. v. EÚ C 9, 11.1.2021.


title: Vec C-40/21: Návrh na začatie prejudiciálneho konania, ktorý podal Curtea de Apel Timişoara (Rumunsko) 26. januára 2021 – T.A.C./ANI

text:
               19.7.2021

               SK

               Úradný vestník Európskej únie

               C 289/21

      Návrh na začatie prejudiciálneho konania, ktorý podal Curtea de Apel Timişoara (Rumunsko) 26. januára 2021 – T.A.C./ANI
      (Vec C-40/21)
      (2021/C 289/29)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Curtea de Apel Timişoara

         Účastníci konania pred vnútroštátnym súdom

         Žalobca: T.A.C.

         Žalovaný: ANI

         Prejudiciálne otázky

                  1.

                  Má sa zásada primeranosti trestov zakotvená v článku 49 Charty základných práv Európskej únie vykladať v tom zmysle, že sa vzťahuje aj na iné skutky než tie, ktoré vnútroštátny zákon formálne vymedzuje ako trestné činy, ktoré však možno s ohľadom na kritériá vypracované judikatúrou Európskeho súdu pre ľudské práva, najmä kritérium prísnosti trestu, považovať za „obvinenie z trestného činu“ v zmysle článku 6 Európskeho dohovoru o ľudských právach, tak, ako v prípade konania vo veci samej, pokiaľ ide o hodnotenie konfliktu záujmov, ktoré môže viesť k uloženiu dodatočnej sankcie spočívajúcej v zákaze vykonávať volené verejné funkcie na obdobie troch rokov?

                  2.

                  V prípade kladnej odpovede na prvú otázku, má sa zásada primeranosti trestov zakotvená v článku 49 Charty základných práv Európskej únie vykladať v tom zmysle, že bráni vykonávaciemu ustanoveniu vnútroštátneho práva, na základe ktorého sa v prípade zistenia konfliktu záujmov osoby zastávajúcej volenú verejnú funkciu automaticky na základe zákona (ope legis) uplatňuje dodatočná sankcia spočívajúca v zákaze vykonávať volené verejné funkcie na vopred stanovené obdobie troch rokov, bez možnosti uložiť sankciu primeranú spáchanému porušeniu?

                  3.

                  Majú sa právo na prácu, ktoré sa zaručuje v článku 15 ods. 1 Charty základných práv Európskej únie, ako aj právo na účinný prostriedok nápravy a na spravodlivý proces zaručené v článku 47 Charty vykladať v tom zmysle, že bránia vykonávaciemu ustanoveniu vnútroštátneho práva, na základe ktorého sa v prípade zistenia konfliktu záujmov osoby zastávajúcej volenú verejnú funkciu automaticky na základe zákona (ope legis) uplatňuje dodatočná sankcia spočívajúca v zákaze vykonávať volené verejné funkcie na vopred stanovené obdobie troch rokov, bez možnosti uložiť sankciu primeranú spáchanému porušeniu?


title: Vec C-109/21 P: Odvolanie podané 22. februára 2021 – H.R. Participations SA proti rozsudku Všeobecného súdu (šiesta komora) zo 16. decembra 2020 vo veci T-535/19, H.R. Participations/EUIPO – Hottinger Investment Management (JCE HOTTINGUER)

text:
               19.7.2021

               SK

               Úradný vestník Európskej únie

               C 289/21

      Odvolanie podané 22. februára 2021 – H.R. Participations SA proti rozsudku Všeobecného súdu (šiesta komora) zo 16. decembra 2020 vo veci T-535/19, H.R. Participations/EUIPO – Hottinger Investment Management (JCE HOTTINGUER)
      (Vec C-109/21 P)
      (2021/C 289/30)
      Jazyk konania: angličtina

         Účastníci konania

         Odvolateľka: H.R. Participations SA (v zastúpení: P. Wilhelm a J. Rossi, avocats)

         Ďalší účastníci konania: Úrad Európskej únie pre duševné vlastníctvo (EUIPO), Hottinger Investment Management Ltd
      Uznesením z 2. júna 2021 Súdny dvor (komora príslušná prijímať odvolania) rozhodol, že odvolanie nemožno prijať a spoločnosť H.R. Participations SA znáša svoje vlastné trovy konania.


title: Vec C-181/21: Návrh na začatie prejudiciálneho konania, ktorý podal Sąd Okręgowy w Katowicach (Poľsko) 23. marca 2021 – G./M.S.

text:
               19.7.2021

               SK

               Úradný vestník Európskej únie

               C 289/22

      Návrh na začatie prejudiciálneho konania, ktorý podal Sąd Okręgowy w Katowicach (Poľsko) 23. marca 2021 – G./M.S.
      (Vec C-181/21)
      (2021/C 289/31)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Okręgowy w Katowicach

         Účastníci konania pred vnútroštátnym súdom

         Žalobca: G.

         Žalovaný: M.S.

         Prejudiciálne otázky

                  1.

                  Majú sa články 2 a 19 ods. 1 Zmluvy o Európskej únii (ďalej len „ZEÚ“) a článok 6 ods. 1 až 3 ZEÚ v spojení s článkom 47 Charty základných práv Európskej únie (ďalej len „Charta“) vykladať tak, že

                              a)

                              za súd zriadený zákonom v zmysle práva Únie sa nepovažuje súd, v ktorého zložení rozhoduje osoba vymenovaná do funkcie sudcu tohto súdu v rámci procesu, na ktorom sa nezúčastnili orgány sudcovskej samosprávy, ktoré by boli obsadzované prevažne nezávisle od zákonodarnej a výkonnej moci, v situácii, v ktorej je s ohľadom na ústavné tradície členského štátu nevyhnutnou účasť orgánu sudcovskej samosprávy spĺňajúceho tieto požiadavky na procese vymenovania sudcu s prihliadnutím na inštitucionálny a štrukturálny kontext, keďže

                                          —

                                          požiadavka vyjadriť sa ku kandidatúre na funkciu sudcu bola adresovaná zhromaždeniam sudcov a zámerne bola opomenutá v rozpore s vnútroštátnymi právnymi predpismi a stanoviskom tohto orgánu sudcovskej samosprávy,

                                          —

                                          súčasná Štátna súdna rada, ktorá bola obsadená v rozpore s poľskými ústavnými a zákonnými normami, nie je nezávislým orgánom a nie sú v nej zástupcovia sudcovskej obce, ktorí by boli do nej vymenovaní nezávisle od výkonnej a zákonodarnej moci, a preto nedošlo k účinnému podaniu návrhu na vymenovanie do funkcie sudcu podľa vnútroštátneho práva;

                                          —

                                          účastníci výberového konania nemali právo obrátiť sa na súd v zmysle článkov 2 a 19 ods. 1 ZEÚ a článku 6 ods. 1 až 3 ZEÚ v spojení s článkom 47 Charty základných práv.

                              b)

                              požiadavku nezávislého súdu zriadeného zákonom nespĺňa súd, v ktorého zložení rozhoduje osoba, ktorá bola vymenovaná do funkcie sudcu tohto súdu v procese závislom od svojvoľného zásahu výkonnej moci, na ktorom sa nezúčastnili orgány sudcovskej samosprávy, ktoré by boli obsadzované prevažne nezávisle od zákonodarnej a výkonnej moci alebo iný orgán zaručujúci objektívne posúdenie kandidáta, vzhľadom na to, že účasť orgánov sudcovskej samosprávy alebo iného orgánu nezávislého od výkonnej a zákonodarnej moci a zaručujúceho objektívne posúdenie kandidáta v procese vymenovania sudcu je v kontexte európskej právnej tradície zakotvenej v uvedených ustanoveniach ZEÚ a Charty a tvoriacej fundament únie práva, akou je Európska únia, nevyhnutná na to, aby bolo možné konštatovať, že súd členského štátu zaručuje požadovanú úroveň účinnej súdnej ochrany vo veciach upravených právom Európskej únie, a teda že sú zaručené zásady trojdelenia moci, rovnováhy mocí a právneho štátu;

                  2.

                  Majú sa články 2 a 19 ods. 1 ZEÚ v spojení s článkom 47 Charty vykladať tak, že ak v zložení súdu rozhoduje osoba vymenovaná za okolností uvedených v bode 1:

                              a)

                              bránia tieto články uplatneniu ustanovení vnútroštátneho práva, ktoré zverujú preskúmanie zákonnosti vymenovania takejto osoby do funkcie sudcu do výlučnej právomoci senátu Najvyššieho súdu zloženého výlučne z osôb vymenovaných do funkcie sudcov za okolností uvedených v bode 1, a ktoré zároveň vyžadujú, aby sa neprihliadalo na námietky týkajúce sa vymenovania do funkcie sudcu s ohľadom na inštitucionálny a systémový kontext;

                              b)

                              v záujme zabezpečenia účinnosti európskeho práva vyžadujú, aby sa vnútroštátne právne predpisy vykladali tak, že umožnia súdu z úradnej moci vylúčiť takúto osobu z rozhodovania vo veci na základe – analogický uplatnených – pravidiel o vylúčení sudcov nespôsobilých na rozhodovanie [iudex inhabilis].


title: Vec C-250/21: Návrh na začatie prejudiciálneho konania, ktorý podal Naczelny Sąd Administracyjny (Poľsko) 21. apríla 2021 – Szef Krajowej Administracji Skarbowej/O. Funduszowi Inwestycyjnemu Zamkniętemu reprezentowanemu przez O S.A.

text:
               19.7.2021

               SK

               Úradný vestník Európskej únie

               C 289/26

      Návrh na začatie prejudiciálneho konania, ktorý podal Naczelny Sąd Administracyjny (Poľsko) 21. apríla 2021 – Szef Krajowej Administracji Skarbowej/O. Funduszowi Inwestycyjnemu Zamkniętemu reprezentowanemu przez O S.A.
      (Vec C-250/21)
      (2021/C 289/36)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Naczelny Sąd Administracyjny

         Účastníci konania pred vnútroštátnym súdom

         Navrhovateľ v konaní o kasačnom opravnom prostriedku: Szef Krajowej Administracji Skarbowej

         Odporca v konaní o kasačnom opravnom prostriedku: O. Fundusz Inwestycyjny Zamknięty reprezentowany przez O S.A.

         Prejudiciálna otázka

      Má sa článok 135 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať v tom zmysle, že oslobodenie od dane, ktoré toto ustanovenie predpokladá pre transakcie poskytovania a dojednávania úverov a správy úverov, sa vzťahuje aj na subparticipačnú dohodu opísanú v spore vo veci samej?

         (1)  Ú. v. EÚ L 347, 2006, s. 1.


title: Vec T-71/18: Rozsudok Všeobecného súdu z 2. júna 2021 – Taliansko/Komisia („Jazykový režim – Oznámenie o verejnom výberovom konaní na obsadenie miest administrátorov v oblasti finančnej ekonómie a makroekonómie – Jazykové znalosti – Obmedzenie výberu jazyka 2 výberového konania z troch jazykov – Nariadenie č. 1 – Článok 1d ods. 1, článok 27 a článok 28 písm. f) služobného poriadku – Diskriminácia z dôvodu jazyka – Záujem služby – Proporcionalita“)

text:
               19.7.2021

               SK

               Úradný vestník Európskej únie

               C 289/33

      Rozsudok Všeobecného súdu z 2. júna 2021 – Taliansko/Komisia
      (Vec T-71/18) (1)

      („Jazykový režim - Oznámenie o verejnom výberovom konaní na obsadenie miest administrátorov v oblasti finančnej ekonómie a makroekonómie - Jazykové znalosti - Obmedzenie výberu jazyka 2 výberového konania z troch jazykov - Nariadenie č. 1 - Článok 1d ods. 1, článok 27 a článok 28 písm. f) služobného poriadku - Diskriminácia z dôvodu jazyka - Záujem služby - Proporcionalita“)
      (2021/C 289/49)
      Jazyk konania: taliančina

         Účastníci konania

         Žalobkyňa: Talianska republika (v zastúpení: G. Palmieri, splnomocnená zástupkyňa, za právnej pomoci P. Gentili, avvocato dello Stato)

         Žalovaná: Európska komisia (v zastúpení: L. Vernier, G. Gattinara a D. Milanowska, splnomocnení zástupcovia)

         Vedľajší účastník, ktorý v konaní podporuje žalobkyňu: Španielske kráľovstvo (v zastúpení: S. Jiménez García, splnomocnený zástupca)

         Predmet veci

      Návrh založený na článku 263 ZFEÚ o zrušenie oznámenia o verejnom výberovom konaní EPSO/AD/339/17, ktoré bolo organizované s cieľom vytvoriť rezervný zoznam administrátorov (AD 7) v týchto oblastiach: 1. Finančná ekonómia a 2. Makroekonómia (Ú. v. EÚ C 386 A, 2017, s. 1)

         Výrok rozsudku

                  1.

                  Oznámenie o verejnom výberovom konaní EPSO/AD/339/17, ktoré bolo organizované s cieľom vytvoriť rezervný zoznam administrátorov (AD 7) v týchto oblastiach: 1. Finančná ekonómia a 2. Makroekonómia, sa zrušuje.

                  2.

                  Európska komisia znáša svoje vlastné trovy konania a je povinná nahradiť trovy konania Talianskej republiky.

                  3.

                  Španielske kráľovstvo znáša svoje vlastné trovy konania.

         (1)  Ú. v. EÚ C 112, 26.3.2018.


title: Vec T-436/17: Uznesenie Všeobecného súdu z 2. júna 2021 – ClientEarth a i./Komisia („REACH – Rozhodnutie Komisie o udelení autorizácie na určité použitia sulfochrómanu olovnatého žltého a chrómanu molybdénanu síranu olovnatého červeného – Článok 64 nariadenia (ES) č. 1907/2006 – Interné preskúmanie rozhodnutia o povolení na uvedenie na trh – Článok 10 nariadenia (ES) č. 1367/2006 – Neexistencia právneho záujmu na konaní – Zastavenie konania“)

text:
               19.7.2021

               SK

               Úradný vestník Európskej únie

               C 289/35

      Uznesenie Všeobecného súdu z 2. júna 2021 – ClientEarth a i./Komisia
      (Vec T-436/17) (1)

      („REACH - Rozhodnutie Komisie o udelení autorizácie na určité použitia sulfochrómanu olovnatého žltého a chrómanu molybdénanu síranu olovnatého červeného - Článok 64 nariadenia (ES) č. 1907/2006 - Interné preskúmanie rozhodnutia o povolení na uvedenie na trh - Článok 10 nariadenia (ES) č. 1367/2006 - Neexistencia právneho záujmu na konaní - Zastavenie konania“)
      (2021/C 289/51)
      Jazyk konania: angličtina

         Účastníci konania

         Žalobcovia: ClientEarth (Londýn, Spojené kráľovstvo), European Environmental Bureau (EEB) (Brusel, Belgicko), The International Chemical Secretariat (Göteborg, Švédsko), International POPs Elimination Network (IPEN) (Göteborg) (v zastúpení: A. Jones, solicitor)

         Žalovaná: Európska komisia (v zastúpení: G. Gattinara, R. Lindenthal a K. Mifsud-Bonnici, splnomocnení zástupcovia)

         Vedľajší účastník, ktorý v konaní podporuje žalobcov: Švédske kráľovstvo (v zastúpení: C. Meyer-Seitz, H. Shev, L. Zettergren, A. Alriksson, J. Lundberg a H. Eklinder, splnomocnení zástupcovia)

         Vedľajší účastník, ktorý v konaní podporuje žalovanú: Európska chemická agentúra (v zastúpení: M. Heikkilä, W. Broere a F. Becker, splnomocnení zástupcovia)

         Predmet veci

      Návrh na základe článku 263 ZFEÚ na zrušenie po prvé rozhodnutia Komisie C(2017) 2914 final z 2. mája 2017, ktorým sa zamieta žiadosť o vnútorné preskúmanie podaná podľa článku 10 nariadenia Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 2006, s. 13), ktorá sa týkala vykonávacieho rozhodnutia Komisie C(2016) 5644 final o udelení autorizácie na určité použitia sulfochrómanu olovnatého žltého a chrómanu molybdénanu síranu olovnatého červeného podľa článku 60 ods. 4 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1) a po druhé tohto vykonávacieho rozhodnutia

         Výrok

                  1.

                  Konanie sa zastavuje.

                  2.

                  Európska komisia znáša svoje vlastné trovy konania a je povinná nahradiť trovy konania ClientEarth, European Environmental Bureau (EEB), The International Chemical Secretariat a International POPs Elimination Network (IPEN).

                  3.

                  Švédske kráľovstvo a Európska chemická agentúra (ECHA) znášajú svoje vlastné trovy konania.

         (1)  Ú. v. EÚ C 300, 11.9.2017.


title: Vec T-281/21: Žaloba podaná 21. mája 2021 – Nowhere/EUIPO – Junguo Ye (APE TEES)

text:
               19.7.2021

               SK

               Úradný vestník Európskej únie

               C 289/40

      Žaloba podaná 21. mája 2021 – Nowhere/EUIPO – Junguo Ye (APE TEES)
      (Vec T-281/21)
      (2021/C 289/56)
      Jazyk, v ktorom bola podaná žaloba: angličtina

         Účastníci konania

         Žalobkyňa: Nowhere Co. Ltd (Tokio, Japonsko) (v zastúpení: R. Kunze, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Junguo Ye (Elche, Španielsko)

         Údaje týkajúce sa konania pred EUIPO

         Prihlasovateľ spornej ochrannej známky: ďalší účastník konania pred odvolacím senátom

         Dotknutá sporná ochranná známka: prihláška obrazovej ochrannej známky Európskej únie APE TEES v čiernej a hnedej farbe – prihláška č. 14 319 578

         Konanie pred EUIPO: námietkové konanie

         Napadnuté rozhodnutie: rozhodnutie druhého odvolacieho senátu EUIPO z 10. februára 2021 vo veci R 2474/2017-2

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie,

                  —

                  uložil EUIPO povinnosť nahradiť trovy konania vrátane trov konania vynaložených pred odvolacím senátom a námietkovým oddelením.

         Uvádzaný žalobný dôvod

                  —

                  porušenie článku 8 ods. 4 nariadenia Európskeho parlamentu a Rady (EÚ) 2017/1001.


title: Vec T-303/21: Žaloba podaná 31. mája 2021 – FC/EASO

text:
               19.7.2021

               SK

               Úradný vestník Európskej únie

               C 289/46

      Žaloba podaná 31. mája 2021 – FC/EASO
      (Vec T-303/21)
      (2021/C 289/62)
      Jazyk konania: gréčtina

         Účastníci konania

         Žalobca: FC (v zastúpení: B. Christianos, advokát)

         Žalovaný: Európsky podporný úrad pre azyl (EASO)

         Návrhy

      Žalobca navrhuje, aby Všeobecný súd:

                  —

                  zrušil napadnuté rozhodnite, ktorým sa zamieta sťažnosť podaná žalobcom 26. marca 2021 na základe článku 90 ods. 2 Služobného poriadku úradníkov Európskej únie, a

                  —

                  uložil žalovanému povinnosť nahradiť všetky trovy konania, ktoré vznikli žalobcovi.

         Dôvody a hlavné tvrdenia

      Na podporu svojej žaloby žalobca uvádza dva žalobné dôvody.
      Napadnuté rozhodnutie porušuje zásadu hospodárnosti konania a právo žalobcu na účinnú súdnu ochranu na základe nasledujúcich tvrdení:

                  1.

                  porušenie práva žalobcu na obhajobu, keďže žalovaný naďalej nespája disciplinárne konanie s pochybením a porušením základných práv, ktorých sa dopustil žalovaný v skoršej fáze, t. j. vo fáze pred začatím disciplinárneho konania, a ktoré majú účinky aj v neskoršej fáze disciplinárneho konania, a

                  2.

                  porušenie práva žalobcu byť vypočutý.


title: Vec T-313/21: Žaloba podaná 3. júna 2021 – SAS Cargo Group a iní/Komisia

text:
               19.7.2021

               SK

               Úradný vestník Európskej únie

               C 289/49

      Žaloba podaná 3. júna 2021 – SAS Cargo Group a iní/Komisia
      (Vec T-313/21)
      (2021/C 289/66)
      Jazyk konania: angličtina

         Účastníci konania

         Žalobkyne: SAS Cargo Group A/S (Kastrup, Dánsko), Scandinavian Airlines System Denmark-Norway-Sweden (Štokholm, Švédsko), SAS AB (Štokholm) (v zastúpení: B. Creve, M. Kofmann, J. Killick a G. Forwood, lawyers)

         Žalovaná: Európska komisia

         Návrhy

      Žalobkyne navrhujú, aby Všeobecný súd:

                  —

                  uložil Európskej únii, zastúpenej Európskou komisiou, povinnosť:

                              a)

                              zaplatiť žalobkyniam náhradu vo výške 14 438 793,21 eura za škodu spôsobenú tým, že Komisia nezaplatila správnu výšku úrokov z vrátenej pokuty za obdobie od 15. februára 2011 do 8. marca 2016 podľa článku 266 prvého odseku ZFEÚ na účely vyhovenia rozsudku zo 16. decembra 2015, SAS Cargo Group A/S a i./ Komisia (vec T-56/11), resp. subsidiárne náhradu za dané obdobie s úrokovou sadzbou, ktorú bude Všeobecný súd považovať za vhodnú;

                              b)

                              zaplatiť žalobkyniam z náhrady uvedenej v písmene a) úrok so sadzbou stanovenou Európskou centrálnou bankou (ECB) pre hlavné refinančné operácie zvýšenou o 3,5 percentuálneho bodu, a to za obdobie od 8. marca 2016 až do úplného zaplatenia, s tým, že do 4. februára 2021 pôjde o jednoduché úročenie a od 5. februára 2021 o zložené úročenie, resp. subsidiárne zaplatiť z náhrady uvedenej v písmene a) úrok za dané obdobie s úrokovou sadzbou a podľa pravidiel počítania (jednoduché alebo zložené úročenie), ktoré bude Všeobecný súd považovať za vhodné;

                  —

                  zrušil rozhodnutie Európskej komisie z 25. marca 2021 o zamietnutí žiadosti žalobkýň o náhradu mimozmluvnej škody,

                  —

                  rozhodol, že Európska komisia znáša vlastné trovy konania a je povinná nahradiť trovy konania, ktoré vynaložili žalobkyne.

         Dôvody a hlavné tvrdenia

      Na podporu svojho návrhu na náhradu škody uvádzajú žalobkyne jeden žalobný dôvod založený na tom, že Komisia im nezaplatila správnu výšku úrokov v nadväznosti na zrušenie rozhodnutia Komisie C(2010) 7694 final z 9. novembra 2010 v konaní podľa článku 101 Zmluvy o fungovaní Európskej únie, článku 53 Dohody o EHP a článku 8 Dohody medzi Európskym spoločenstvom a Švajčiarskou konfederáciou o leteckej doprave (vec A.39258 – Nákladná letecká doprava).
      Na podporu svojho návrhu na zrušenie uvádzajú žalobkyne dva žalobné dôvody.

                  1.

                  Prvý žalobný dôvod je založený na tom, že Komisia sa v napadnutom rozhodnutí dopustila nesprávneho právneho posúdenia tým, že rozhodla, že nárok žalobkýň z titulu mimozmluvnej zodpovednosti podľa článku 340 ZFEÚ je v súlade s článkom 46 štatútu premlčaný.

                  2.

                  Druhý žalobný dôvod je založený na tom, že Komisia sa v napadnutom rozhodnutí dopustila nesprávneho právneho posúdenia tým, že žiadosť žalobkýň o náhradu zamietla na základe článku 85a ods. 2 nariadenia Komisie č. 2342/2002 v situácii, keď i) nariadenie č. 2342/2002 nebolo z časového hľadiska uplatniteľné a ii) splnenie požiadaviek v článku 90 nariadenia č. 1268/2012 (a mutatis mutandis v článku 85a ods. 2) nariadenia Komisie č. 2342/2002) nezbavuje Komisiu jej povinnosti zaplatiť úrok z omeškania v súlade s článkom 266 prvým odsekom ZFEÚ.


title: Vec T-316/21: Žaloba podaná 6. júna 2021 – Worldwide Machinery/EUIPO – Scaip (SUPERIOR MANUFACTURING)

text:
               19.7.2021

               SK

               Úradný vestník Európskej únie

               C 289/51

      Žaloba podaná 6. júna 2021 – Worldwide Machinery/EUIPO – Scaip (SUPERIOR MANUFACTURING)
      (Vec T-316/21)
      (2021/C 289/69)
      Jazyk, v ktorom bola podaná žaloba: angličtina

         Účastníci konania

         Žalobkyňa: Worldwide Machinery Ltd (Channelview, Texas, Spojené štáty) (v zastúpení: B. Woltering, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Scaip SpA (Parma, Taliansko)

         Údaje týkajúce sa konania pred EUIPO

         Majiteľ spornej ochrannej známky: ďalší účastník konania pred odvolacím senátom

         Dotknutá sporná ochranná známka: obrazová ochranná známka Európskej únie SUPERIOR MANUFACTURING – ochranná známka Európskej únie č. 11 385 333

         Konanie pred EUIPO: konanie o vyhlásení neplatnosti

         Napadnuté rozhodnutie: rozhodnutie piateho odvolacieho senátu EUIPO z 25. marca 2021 vo veci R 873/2020-5

         Návrhy

      Žalobkyňa navrhuje, aby Všeobecný súd:

                  —

                  zrušil napadnuté rozhodnutie v celom rozsahu a rozhodnutie zrušovacieho oddelenia z 12. marca 2020 v [konaní] o vyhlásení neplatnosti č. 28 762 C v rozsahu, v akom sa v ňom zamieta návrh na zrušenie ochrannej známky Európskej únie (č. 11 385 333),

                  —

                  zrušil ochrannú známku Európskej únie vo vzťahu k týmto tovarom: trieda 12: samohybné stroje určené na realizáciu potrubia pre olej, plynových a vodovodných potrubí; pozemné vozidlá, najmä samohybné nástroje určené k ukladanie potrubia; sady na premenu pásových pozemných vozidiel na pozemné vozidlá vybavené samohybnými nástrojmi určenými na ukladanie potrubia; pozemné vozidlá vybavené samohybnými nástrojmi určenými na ukladanie potrubia; sady na premenu pásových pozemných vozidiel na pozemné vozidlá vybavené samohybnými nástrojmi určenými na ukladanie potrubia; hydraulické kladivá, samohybné zariadenia určené na ohýbanie trubiek,

                  —

                  uložil povinnosť nahradiť trovy konania žalobkyne v konaní pred Všeobecným súdom.

         Uvádzaný žalobný dôvod

                  —

                  porušenie článku 58 nariadenia Európskeho parlamentu a Rady (EÚ) 2017/1001.


title: Vec C-597/19: Rozsudok Súdneho dvora (piata komora) zo 17. júna 2021 (návrh na začatie prejudiciálneho konania, ktorý podal Ondernemingsrechtbank Antwerpen – Belgicko) – Mircom International Content Management & Consulting (M.I.C.M.) Limited/Telenet BVBA (Návrh na začatie prejudiciálneho konania – Duševné vlastníctvo – Autorské právo a s ním súvisiace práva – Smernica 2001/29/ES – Článok 3 ods. 1 a 2 – Pojem „sprístupňovanie verejnosti“ – Stiahnutie súboru obsahujúceho chránené dielo prostredníctvom siete so vzájomným sprístupňovaním (peer-to-peer) a súčasné sprístupňovanie segmentov tohto súboru na účely ich nahrávania – Smernica 2004/48/ES – Článok 3 ods. 2 – Zneužitie opatrení, postupov a prostriedkov právnej nápravy – Článok 4 – Osoby oprávnené žiadať o uplatňovanie opatrení, postupov a prostriedkov právnej nápravy – Článok 8 – Právo na informácie – Článok 13 – Pojem „ujma“ – Nariadenie (EÚ) 2016/679 – Článok 6 ods. 1 prvý pododsek písm. f) – Ochrana fyzických osôb pri spracúvaní osobných údajov – Zákonnosť spracúvania – Smernica 2002/58/ES – Článok 15 ods. 1 – Legislatívne opatrenia na obmedzenie rozsahu práv a povinností – Základné práva – Články 7 a 8, článok 17 ods. 2, ako aj článok 47 prvý odsek Charty základných práv Európskej únie)

text:
               2.8.2021

               SK

               Úradný vestník Európskej únie

               C 310/2

      Rozsudok Súdneho dvora (piata komora) zo 17. júna 2021 (návrh na začatie prejudiciálneho konania, ktorý podal Ondernemingsrechtbank Antwerpen – Belgicko) – Mircom International Content Management & Consulting (M.I.C.M.) Limited/Telenet BVBA
      (Vec C-597/19) (1)

      (Návrh na začatie prejudiciálneho konania - Duševné vlastníctvo - Autorské právo a s ním súvisiace práva - Smernica 2001/29/ES - Článok 3 ods. 1 a 2 - Pojem „sprístupňovanie verejnosti“ - Stiahnutie súboru obsahujúceho chránené dielo prostredníctvom siete so vzájomným sprístupňovaním (peer-to-peer) a súčasné sprístupňovanie segmentov tohto súboru na účely ich nahrávania - Smernica 2004/48/ES - Článok 3 ods. 2 - Zneužitie opatrení, postupov a prostriedkov právnej nápravy - Článok 4 - Osoby oprávnené žiadať o uplatňovanie opatrení, postupov a prostriedkov právnej nápravy - Článok 8 - Právo na informácie - Článok 13 - Pojem „ujma“ - Nariadenie (EÚ) 2016/679 - Článok 6 ods. 1 prvý pododsek písm. f) - Ochrana fyzických osôb pri spracúvaní osobných údajov - Zákonnosť spracúvania - Smernica 2002/58/ES - Článok 15 ods. 1 - Legislatívne opatrenia na obmedzenie rozsahu práv a povinností - Základné práva - Články 7 a 8, článok 17 ods. 2, ako aj článok 47 prvý odsek Charty základných práv Európskej únie)
      (2021/C 310/02)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Ondernemingsrechtbank Antwerpen

         Účastníci konania pred vnútroštátnym súdom

         Žalobkyňa: Mircom International Content Management & Consulting (M.I.C.M.) Limited

         Žalovaná: Telenet BVBA

         za účasti: Proximus NV, Scarlet Belgium NV

         Výrok rozsudku

                  1.

                  Článok 3 ods. 1 a 2 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa má vykladať v tom zmysle, že sprístupňovaniu verejnosti, ako vyplýva z tohto ustanovenia, zodpovedá nahrávanie, ku ktorému dochádza z koncového zariadenia používateľa siete so vzájomným sprístupňovaním (peer-to-peer) do koncových zariadení iných používateľov tejto siete, a to segmentov mediálneho súboru obsahujúceho chránené dielo, ktoré tento používateľ predtým stiahol, hoci sú dané segmenty samy osebe použiteľné až po dosiahnutí určitej miery stiahnutia súboru. Nie je relevantná skutočnosť, že vzhľadom na nastavenia softvéru na vzájomné sprístupňovanie BitTorrent klient dochádza k tomuto nahrávaniu uvedeným softvérom automaticky, keď sa používateľ koncového zariadenia, z ktorého dochádza k uvedenému nahrávaniu, zaregistroval do daného softvéru, pričom dal súhlas s jeho vykonávaním po tom, ako bol riadne informovaný o jeho vlastnostiach.

                  2.

                  Smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva sa má vykladať v tom zmysle, že osoba, ktorá je nositeľom určitých práv duševného vlastníctva na základe zmluvy, avšak ich sama nevyužíva, ale len žiada náhradu škody od údajných porušovateľov, môže v zásade využívať opatrenia, postupy a prostriedky právnej nápravy stanovené v kapitole II tejto smernice, pokiaľ sa na základe všeobecnej povinnosti uvedenej v článku 3 ods. 2 tejto smernice, ako aj komplexného a podrobného preskúmania nepreukáže, že jej žiadosť je zneužívajúca. Konkrétne, čo sa týka žiadosti o informácie založenej na článku 8 uvedenej smernice, taká žiadosť musí byť tiež zamietnutá, ak je neodôvodnená alebo neprimeraná, čo prináleží overiť vnútroštátnemu súdu.

                  3.

                  Článok 6 ods. 1 prvý pododsek písm. f) nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v spojení s článkom 15 ods. 1 smernice Európskeho parlamentu a Rady 2002/58/ES z 12. júla 2002, týkajúcej sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách), zmenenej smernicou Európskeho parlamentu a Rady 2009/136/ES z 25. novembra 2009, sa má vykladať v tom zmysle, že nebráni jednak tomu, aby nositeľ práv duševného vlastníctva, ako aj tretia osoba na jeho príkaz systematicky zaznamenávali IP adresy používateľov siete so vzájomným sprístupňovaním (peer-to-peer), ktorých internetové pripojenia boli údajne použité na činnosti spojené s porušovaním práv, ani oznámeniu mien a poštových adries týchto používateľov danému nositeľovi alebo tretej osobe s cieľom umožniť im podať na občianskoprávny súd žalobu o náhradu škody údajne spôsobenej danými používateľmi, ale len pod podmienkou, že tieto podnety a žiadosti v tomto zmysle, podané uvedeným nositeľom alebo treťou osobou, sú odôvodnené a primerané, nie sú zneužívajúce a majú svoj právny základ vo vnútroštátnom legislatívnom opatrení v zmysle článku 15 ods. 1 smernice 2002/58, zmenenej smernicou 2009/136, ktoré obmedzuje pôsobnosť pravidiel uvedených v článkoch 5 a 6 tejto smernice, v zmenenom znení.

         (1)  Ú. v. EÚ C 383, 11.11.2019.


title: Spojené veci C-58/20 a C-59/20: Rozsudok Súdneho dvora (prvá komora) zo 17. júna 2021 (návrh na začatie prejudiciálneho konania, ktorý podal Bundesfinanzgericht – Rakúsko) – K (C-58/20), DBKAG (C-59/20)/Finanzamt Österreich, predtým Finanzamt Linz (Návrh na začatie prejudiciálneho konania – Daň z pridanej hodnoty (DPH) – Smernica 2006/112/ES – Článok 135 ods. 1 – Oslobodenia od dane – Správa podielových fondov – Externé zadávanie – Služby poskytované treťou osobou)

text:
               2.8.2021

               SK

               Úradný vestník Európskej únie

               C 310/7

      Rozsudok Súdneho dvora (prvá komora) zo 17. júna 2021 (návrh na začatie prejudiciálneho konania, ktorý podal Bundesfinanzgericht – Rakúsko) – K (C-58/20), DBKAG (C-59/20)/Finanzamt Österreich, predtým Finanzamt Linz
      (Spojené veci C-58/20 a C-59/20) (1)

      (Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Článok 135 ods. 1 - Oslobodenia od dane - Správa podielových fondov - Externé zadávanie - Služby poskytované treťou osobou)
      (2021/C 310/07)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesfinanzgericht

         Účastníci konania pred vnútroštátnym súdom

         Žalobcovia: K (C-58/20), DBKAG (C-59/20)

         Žalovaná: Finanzamt Österreich, predtým Finanzamt Linz

         Výrok rozsudku

      Článok 135 ods. 1 písm. g) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že na služby poskytované tretími osobami správcovským spoločnostiam podielových fondov, ako sú daňové úlohy, ktoré spočívajú v zabezpečení zdaňovania výnosov, ktoré podielnikom plynú z fondov, v súlade s vnútroštátnym zákonom, a priznanie užívacieho práva k softvéru výlučne na vykonávanie podstatných výpočtov pre riadenie rizík a meranie výkonnosti, sa vzťahuje oslobodenie od dane stanovené v tomto ustanovení, ak majú vnútornú súvislosť so správou podielových fondov a sú poskytované výlučne na účely správy takých fondov, a to aj v prípade, že tieto služby nie sú v celom rozsahu zadávané externe.

         (1)  Ú. v. EÚ C 191, 8.6.2020.


title: Vec C-153/20 P: Rozsudok Súdneho dvora (deviata komora) zo 17. júna 2021 – Litovská republika/Európska komisia, Česká republika (Odvolanie – Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) – Výdavky vylúčené z financovania Európskou úniou – Výdavky realizované Litovskou republikou – Nariadenie (EÚ) č. 65/2011 – Administratívna kontrola – Kontroly na mieste – Kvalita kontrol – Kvalita žiadateľov – Umelo vytvorené podmienky – Výdavky realizované v rámci projektov)

text:
               2.8.2021

               SK

               Úradný vestník Európskej únie

               C 310/8

      Rozsudok Súdneho dvora (deviata komora) zo 17. júna 2021 – Litovská republika/Európska komisia, Česká republika
      (Vec C-153/20 P) (1)

      (Odvolanie - Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) - Výdavky vylúčené z financovania Európskou úniou - Výdavky realizované Litovskou republikou - Nariadenie (EÚ) č. 65/2011 - Administratívna kontrola - Kontroly na mieste - Kvalita kontrol - Kvalita žiadateľov - Umelo vytvorené podmienky - Výdavky realizované v rámci projektov)
      (2021/C 310/08)
      Jazyk konania: litovčina

         Účastníci konania

         Odvolateľka: Litovská republika (v zastúpení: R. Dzikovič a K. Dieninio, splnomocnení zástupcovia)

         Ďalší účastníci konania: Európska komisia (v zastúpení: A. Sauka a A. Steiblytė, splnomocnení zástupcovia), Česká republika (v zastúpení: M. Smolek, J. Pavliš a J. Vláčil, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Litovská republika znáša svoje vlastné trovy konania a je povinná nahradiť trovy konania Európskej komisie.

                  3.

                  Česká republika znáša svoje vlastné trovy konania.

         (1)  Ú. v. EÚ C 215, 29.6.2020.


title: Vec C-641/20: Uznesenie Súdneho dvora (deviata komora) z 5. mája 2021 (návrh na začatie prejudiciálneho konania, ktorý podal Tribunal du travail de Liège – Belgicko) – VT/Centre public d'action sociale de Liège (CPAS) (Návrh na začatie prejudiciálneho konania – Priestor slobody, bezpečnosti a spravodlivosti – Smernica 2008/115/ES – Návrat štátnych príslušníkov tretích krajín, ktorí sa neoprávnene zdržiavajú na území – Rozhodnutie o návrate – Žaloba podaná na súde – Dočasné právo na pobyt a právo na sociálnu pomoc v období, počas ktorého súd rozhoduje o žalobe)

text:
               2.8.2021

               SK

               Úradný vestník Európskej únie

               C 310/8

      Uznesenie Súdneho dvora (deviata komora) z 5. mája 2021 (návrh na začatie prejudiciálneho konania, ktorý podal Tribunal du travail de Liège – Belgicko) – VT/Centre public d'action sociale de Liège (CPAS)
      (Vec C-641/20) (1)

      (Návrh na začatie prejudiciálneho konania - Priestor slobody, bezpečnosti a spravodlivosti - Smernica 2008/115/ES - Návrat štátnych príslušníkov tretích krajín, ktorí sa neoprávnene zdržiavajú na území - Rozhodnutie o návrate - Žaloba podaná na súde - Dočasné právo na pobyt a právo na sociálnu pomoc v období, počas ktorého súd rozhoduje o žalobe)
      (2021/C 310/09)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Tribunal du travail de Liège

         Účastníci konania

         Žalobca: VT

         Žalovaný: Centre public d’action sociale de Liège (CPAS)

         Výrok

      Články 5 a 13 smernice Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, v spojení s článkom 19 ods. 2 a článkom 47 Charty základných práv Európskej únie, ako aj článok 14 ods. 1 písm. b) tejto smernice sa majú vykladať v tom zmysle, že bránia vnútroštátnej právnej úprave, ktorá v plnom rozsahu nepriznáva odkladný účinok žalobe podanej štátnym príslušníkom tretej krajiny proti rozhodnutiu o návrate v zmysle článku 3 bodu 4 uvedenej smernice, ktoré bolo voči nemu prijaté po tom, čo mu príslušný orgán odňal jeho postavenie utečenca podľa článku 11 smernice Európskeho parlamentu a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany dovtedy, kým sa nerozhodne o tejto žalobe, vo výnimočnom prípade, keď tento štátny príslušník, ktorý má vážnu chorobu, môže v dôsledku vykonania tohto rozhodnutia by vystavený vážnemu nebezpečenstvu závažného a nenapraviteľného zhoršenia jeho zdravotného stavu. V tomto rámci musí vnútroštátny súd, ktorý rozhoduje o spore, ktorého výsledok súvisí s prípadným pozastavením účinkov rozhodnutia o návrate, určiť, že žaloba podaná proti tomuto rozhodnutiu má v plnom rozsahu odkladný účinok, pokiaľ táto žaloba obsahuje argumentáciu, ktorá sa nezdá byť zjavne nedôvodná a ktorá má za cieľ preukázať, že vykonanie tohto rozhodnutia by vystavilo štátneho príslušníka tretej krajiny vážnemu nebezpečenstvu závažného a nenapraviteľného zhoršenia jeho zdravotného stavu.

         (1)  Ú. v. EÚ C 44, 8.2.2021.


title: Vec C-699/20: Návrh na začatie prejudiciálneho konania, ktorý podal Sąd Rejonowy w Nysie (Poľsko) 21. decembra 2020 – Centraal Justitieel Incassobureau, Ministerie van Veiligheid en Justitie (CJIB)/AP

text:
               2.8.2021

               SK

               Úradný vestník Európskej únie

               C 310/10

      Návrh na začatie prejudiciálneho konania, ktorý podal Sąd Rejonowy w Nysie (Poľsko) 21. decembra 2020 – Centraal Justitieel Incassobureau, Ministerie van Veiligheid en Justitie (CJIB)/AP
      (Vec C-699/20)
      (2021/C 310/12)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Rejonowy w Nysie

         Účastníci konania pred vnútroštátnym súdom

         Žalobca: Centraal Justitieel Incassobureau, Ministerie van Veiligheid en Justitie (CJIB)

         Žalovaný: AP
      Uznesením z 8. júna 2021 Súdny dvor (šiesta komora) rozhodol, že návrh na začatie prejudiciálneho konania, ktorý podal Sąd Rejonowy w Nysie, druhé trestnoprávne oddelenie (Poľsko), je zjavne neprípustný.


title: Vec T-415/20: Rozsudok Všeobecného súdu zo 16. júna 2021 – KT/EIB („Verejná služba – Zamestnanci EIB – Disciplinárne konanie – Prepustenie zo závažného dôvodu – Právo na obranu – Vypočutie svedkov – Poverenie právomocami – Príprava napadnutého rozhodnutia – Primeraná lehota – Nestrannosť – Ochrana osobných údajov – Proporcionalita“)

text:
               2.8.2021

               SK

               Úradný vestník Európskej únie

               C 310/25

      Rozsudok Všeobecného súdu zo 16. júna 2021 – KT/EIB
      (Vec T-415/20) (1)

      („Verejná služba - Zamestnanci EIB - Disciplinárne konanie - Prepustenie zo závažného dôvodu - Právo na obranu - Vypočutie svedkov - Poverenie právomocami - Príprava napadnutého rozhodnutia - Primeraná lehota - Nestrannosť - Ochrana osobných údajov - Proporcionalita“)
      (2021/C 310/32)
      Jazyk konania: francúzština

         Účastníci konania

         Žalobkyňa: KT (v zastúpení: L. Levi, advokátka)

         Žalovaná: Európska investičná banka (v zastúpení: K. Carr a M. Loizou, splnomocnení zástupcovia, za právnej pomoci A. Duron, advokátka)

         Predmet veci

      Návrh podaný na základe článku 270 ZFEÚ a článku 50a Štatútu Súdneho dvora Európskej únie na zrušenie rozhodnutia EIB z 24. marca 2020, ktorým sa žalobkyni ako disciplinárny postih ukladá prepustenie zo závažných dôvodov bez výpovednej lehoty, ale s priznaním odchodného

         Výrok rozsudku

                  1.

                  Žaloba sa zamieta.

                  2.

                  KT znáša svoje vlastné trovy konania a je povinná nahradiť trovy konania, ktoré vznikli Európskej investičnej banke (EIB).

         (1)  Ú. v. EÚ C 297, 7.9.2020.


title: Vec T-198/20: Uznesenie Všeobecného súdu z 8. júna 2021 – Shindler a i./Rada („Žaloba o neplatnosť – Priestor slobody, bezpečnosti a spravodlivosti – Dohoda o vystúpení Spojeného kráľovstva z Európskej únie a z Euratomu – Rozhodnutie Rady o uzavretí dohody o vystúpení – Štátni príslušníci Spojeného kráľovstva – Strata občianstva Únie – Neexistencia osobnej dotknutosti – Akt, ktorý nie je regulačným aktom – Neprípustnosť“)

text:
               2.8.2021

               SK

               Úradný vestník Európskej únie

               C 310/27

      Uznesenie Všeobecného súdu z 8. júna 2021 – Shindler a i./Rada
      (Vec T-198/20) (1)

      („Žaloba o neplatnosť - Priestor slobody, bezpečnosti a spravodlivosti - Dohoda o vystúpení Spojeného kráľovstva z Európskej únie a z Euratomu - Rozhodnutie Rady o uzavretí dohody o vystúpení - Štátni príslušníci Spojeného kráľovstva - Strata občianstva Únie - Neexistencia osobnej dotknutosti - Akt, ktorý nie je regulačným aktom - Neprípustnosť“)
      (2021/C 310/35)
      Jazyk konania: francúzština

         Účastníci konania

         Žalobcovia: Harry Shindler (Porto d’Ascoli, Taliansko) a 9 ďalších žalobcov, ktorých mená sú uvedené v prílohe uznesenia (v zastúpení: J. Fouchet, advokát)

         Žalovaná: Rada Európskej únie (v zastúpení: M. Bauer, R. Meyer a J. Ciantar, splnomocnení zástupcovia)

         Predmet veci

      Návrh podaný na základe článku 263 ZFEÚ na úplné alebo čiastočné zrušenie jednak Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 7) a jednak rozhodnutia Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 1)

         Výrok

                  1.

                  Žaloba sa zamieta ako neprípustná.

                  2.

                  Konanie o návrhoch na vstup vedľajšieho účastníka do konania, ktoré podali Európska komisia a British in Europe, sa zastavuje.

                  3.

                  Harry Shindler a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Rade Európskej únie, s výnimkou trov spojených s návrhmi na vstup vedľajšieho účastníka do konania.

                  4.

                  H. Shindler a ďalší žalobcovia, ktorých mená sú uvedené v prílohe, Rada, Komisia a British in Europe znášajú svoje vlastné trovy konania spojené s návrhmi na vstup vedľajšieho účastníka do konania.

         (1)  Ú. v. EÚ C 201, 15.6.2020.


title: Vec T-565/20: Uznesenie Všeobecného súdu zo 14. júna 2021 – TrekStor/EUIPO – Zagg (Ochranný obal pre počítačový materiál) („Dizajn Spoločenstva – Konanie o vyhlásenie neplatnosti – Zapísaný dizajn Spoločenstva zobrazujúci ochranný obal pre počítačový materiál – Dôvod neplatnosti – Nepovolené používanie diela chráneného právnou úpravou týkajúcou sa autorského práva členského štátu – Článok 25 ods. 1 písm. f) nariadenia (ES) č. 6/2002 – Návrh na vypočutie svedkov – Žaloba zjavne bez akéhokoľvek právneho základu“)

text:
               2.8.2021

               SK

               Úradný vestník Európskej únie

               C 310/34

      Uznesenie Všeobecného súdu zo 14. júna 2021 – TrekStor/EUIPO – Zagg (Ochranný obal pre počítačový materiál)
      (Vec T-565/20) (1)

      („Dizajn Spoločenstva - Konanie o vyhlásenie neplatnosti - Zapísaný dizajn Spoločenstva zobrazujúci ochranný obal pre počítačový materiál - Dôvod neplatnosti - Nepovolené používanie diela chráneného právnou úpravou týkajúcou sa autorského práva členského štátu - Článok 25 ods. 1 písm. f) nariadenia (ES) č. 6/2002 - Návrh na vypočutie svedkov - Žaloba zjavne bez akéhokoľvek právneho základu“)
      (2021/C 310/45)
      Jazyk konania: angličtina

         Účastníci konania

         Žalobkyňa: TrekStor GmbH (Bensheim, Nemecko) (v zastúpení: O. Spieker, A. Schönfleisch a N. Willich, advokáti)

         Žalovaný: Úrad Európskej únie pre duševné vlastníctvo (v zastúpení: A. Folliard-Monguiral, splnomocnený zástupca)

         Ďalší účastník konania pred odvolacím senátom a vedľajší účastník v konaní pred Všeobecným súdom: Zagg Inc. (Midvale, Utah, Spojené štáty) (v zastúpení: T. Schmitz a M. Breuer, advokáti)

         Predmet veci

      Žaloba podaná proti rozhodnutiu tretieho odvolacieho senátu EUIPO zo 17. júna 2020 (vec R 297/2019-3) týkajúcemu sa konania o vyhlásenie neplatnosti medzi spoločnosťami TrekStor a Zagg

         Výrok

                  1.

                  Žaloba sa zamieta.

                  2.

                  TrekStor GmbH je povinná nahradiť trovy konania.

         (1)  Ú. v. EÚ C 378, 9.11.2020.


title: Vec T-312/21: Žaloba podaná 2. júna 2021 – SY/Komisia

text:
               2.8.2021

               SK

               Úradný vestník Európskej únie

               C 310/36

      Žaloba podaná 2. júna 2021 – SY/Komisia
      (Vec T-312/21)
      (2021/C 310/48)
      Jazyk konania: nemčina

         Účastníci konania

         Žalobca: SY (v zastúpení: T. Walberer, advokát)

         Žalovaná: Európska komisia

         Návrhy

      Žalobca navrhuje, aby Všeobecný súd na základe článku 270 ZFEÚ, článku 90 ods. 1 Služobného poriadku úradníkov, článku 263 ZFEÚ a článku 265 ZFEÚ:

                  —

                  zrušil zoznam úspešných uchádzačov výberového konania EPSO/AD/374/19-1 rozhodnutia prijať do zamestnania uchádzačov zapísaných do zoznamu úspešných uchádzačov, rozhodnutia výberovej komisie z 21. apríla 2021 a 14. januára 2021 nezapísať žalobcu na zoznam úspešných uchádzačov v oblasti hospodárskej súťaže, „dodatok“ k oznámeniu o vyhlásení výberového konania EPSO/AD/374/19-1 z 5. novembra 2020 a pozvánku pre žalobcu z 20. novembra 2020,

                  —

                  subsidiárne zrušil rozhodnutia výberovej komisie z 21. apríla a 14. januára 2021 týkajúce sa žalobcu a poskytol žalobcovi v rozsudku konkrétne usmernenia potrebné na náležité preukázanie právnej situácie žalobcu pred porušením práva, na základe ktorého môže žalovaná zapísať žalobcu priamo alebo po novom posúdení jeho znalostí na zoznam úspešných uchádzačov, zrušil „dodatok“ k oznámeniu o vyhlásení výberového konania EPSO/A/374/19-1 z 5. novembra 2020 a pozvánku pre žalobcu z 20. novembra 2020,

                  —

                  určil, že žalovaná porušila článok 265 ZFEÚ, pretože nezaslala žalobcovi rozhodnutie o jeho administratívnej sťažnosti zo 17. januára 2021,

                  —

                  uložil žalovanej povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobca uvádza štyri žalobné dôvody.

                  1.

                  Prvý žalobný dôvod sa zakladá na tvrdení, že a posteriori spätná zmena výberového konania je nezákonná z dôvodu zákonného základu a práv, ktoré to nedovoľujú, ako aj na porušení právnej jasnosti, povinnosti odôvodnenia a práva na účasť.

                  2.

                  Druhý žalobný dôvod sa zakladá na tvrdení, že bol porušený zákaz diskriminácie v súvislosti s už existujúcou chorobou žalobcu, pretože žalovaná mu osobitne prispôsobila podmienky na vykonanie skúšky.

                  3.

                  Tretí žalobný dôvod sa zakladá na tvrdení, že žalobca bol diskriminovaný z dôvodu rozdielu v porovnaní s ostatnými účastníkmi v hodnotiacom centre, ktoré je len elektronické.

                  4.

                  Štvrtý žalobný dôvod sa zakladá na tvrdení, že žalobca bol diskriminovaný v porovnaní s ostatnými spolupracovníkmi žalovanej.


title: Vec C-249/20 P: Rozsudok Súdneho dvora (desiata komora) z 25. novembra 2021 – Európska komisia/UG (Odvolanie – Verejná služba – Zmluvný zamestnanec – Zmluva na dobu neurčitú – Výpoveď – Dôvody prepustenia – Skreslenie – Nemajetková ujma – Prípustnosť – Nerozhodnutie o jednej časti žalobného návrhu)

text:
               31.1.2022

               SK

               Úradný vestník Európskej únie

               C 51/9

      Rozsudok Súdneho dvora (desiata komora) z 25. novembra 2021 – Európska komisia/UG
      (Vec C-249/20 P) (1)

      (Odvolanie - Verejná služba - Zmluvný zamestnanec - Zmluva na dobu neurčitú - Výpoveď - Dôvody prepustenia - Skreslenie - Nemajetková ujma - Prípustnosť - Nerozhodnutie o jednej časti žalobného návrhu)
      (2022/C 51/10)
      Jazyk konania: francúzština

         Účastníci konania

         Odvolateľka: Európska komisia (v zastúpení: B. Monguin a L. Radu, splnomocnení zástupcovia)

         Ďalší účastník konania: UG (v zastúpení: pôvodne M. Richard a P. Junqueira de Oliveira, neskôr M. Richard, advokáti)

         Výrok rozsudku

                  1.

                  Rozsudok Všeobecného súdu Európskej únie z 2. apríla 2020, UG/Komisia (T-571/17, neuverejnený, EU:T:2020:141), sa zrušuje v rozsahu, v akom zrušil rozhodnutie Európskej komisie zo 17. októbra 2016 o skončení pracovnej zmluvy UG na dobu neurčitú, konštatoval existenciu protiprávnosti, ktorá mohla viesť k vzniku zodpovednosti tejto inštitúcie, a zamietol ako neprípustný žalobný návrh UG týkajúci sa náhrady jeho nemajetkovej ujmy.

                  2.

                  Vec sa vracia Všeobecnému súdu Európskej únie.

                  3.

                  O trovách konania sa rozhodne neskôr.

         (1)  Ú. v. EÚ C 348, 19.10.2020.


title: Vec C-96/22: Návrh na začatie prejudiciálneho konania, ktorý podal Supremo Tribunal Administrativo (Portugalsko) 11. februára 2022 – Companhia de Distribuição Integral Logista Portugal, S.A./Autoridade Tributária e Aduaneira

text:
               16.5.2022

               SK

               Úradný vestník Európskej únie

               C 198/24

      Návrh na začatie prejudiciálneho konania, ktorý podal Supremo Tribunal Administrativo (Portugalsko) 11. februára 2022 – Companhia de Distribuição Integral Logista Portugal, S.A./Autoridade Tributária e Aduaneira
      (Vec C-96/22)
      (2022/C 198/35)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Supremo Tribunal Administrativo

         Účastníci konania pred vnútroštátnym súdom

         Odvolateľka: Companhia de Distribuição Integral Logista Portugal, S.A.

         Odporca: Autoridade Tributária e Aduaneira

         Prejudiciálne otázky

                  1.

                  Predstavujú kvantitatívne hranice na uvedenie do daňového voľného obehu, ktoré stanovuje článok 106 Código dos Impostos Especiais do Consumo (CIEC) v rozsahu, v akom určuje, že hospodárske subjekty uvádzajú na trh počas posledného štvrťroka každého roka množstvá cigariet, ktoré neprekročia priemerné mesačné množstvo cigariet uvedených do daňového voľného obehu v priebehu 12 bezprostredne predchádzajúcich mesiacov, kvantitatívne obmedzenia dovozu alebo opatrenia s rovnocenným účinkom v zmysle článku 34 ZFEÚ?

                  2.

                  Je zdanenie množstiev cigariet, ktoré prekračujú kvantitatívnu hranicu na uvedenie do daňového voľného obehu stanovenú v článku 106 ods. 2 CIEC v súlade s odsekom 7 tohto článku, sadzbou platnou k dátumu podania kontrolného vyhlásenia, v rozpore s pravidlami týkajúcimi sa vzniku daňovej povinnosti k spotrebnej dani, zavedenými článkami 7 a 9 smernice Rady 2008/118/ES (1) zo 16. decembra 2008?

         (1)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 2009, s. 12).


title: Vec C-61/22: Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 1. februára 2022 – RL/Landeshauptstadt Wiesbaden

text:
               30.5.2022

               SK

               Úradný vestník Európskej únie

               C 213/22

      Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 1. februára 2022 – RL/Landeshauptstadt Wiesbaden
      (Vec C-61/22)
      (2022/C 213/30)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Wiesbaden

         Účastníci konania pred vnútroštátnym súdom

         Žalobca: RL

         Žalovaný: Landeshauptstadt Wiesbaden

         Prejudiciálna otázka

      Je povinnosť snímať a uchovávať odtlačky prstov v preukazoch totožnosti podľa článku 3 ods. 5 nariadenia (EÚ) 2019/1157 (1) v rozpore s právom Únie vyššej právnej sily, najmä

                  a)

                  s článkom 77 ods. 3 ZFEÚ,

                  b)

                  s článkami 7 a 8 Charty,

                  c)

                  s článkom 35 ods. 10 všeobecného nariadenia o ochrane údajov (2)

            a je tak z niektorého z týchto dôvodov neplatná?

         (1)  Nariadenie Európskeho parlamentu a Rady z 20. júna 2019 o posilnení zabezpečenia preukazov totožnosti občanov Únie a dokladov o pobyte vydávaných občanom Únie a ich rodinným príslušníkom vykonávajúcim svoje právo na voľný pohyb (Ú. v. EÚ L 188, 2019, s. 67).

         (2)  Nariadenie Európskeho parlamentu a Rady (EÚ) 2016/679 z 27. apríla 2016 | o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1).